Подъездар ремонтлана башланы » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Подъездар ремонтлана башланы\n13.05.2019 Подъездар ремонтлана башланы\nБашҡортостан Хөкүмәтенең бөгөнгө оператив кәңәшмәһендә күп фатирлы йорттарҙың подъездарын ремонтлау темаһына ла туҡталдылар.\nБеренсе этапта, йәғни 15 июнгә тиклем 1123 подъезд төҙөкләндерелергә тейеш. Әле эштәр 737 подъезда бара. 1088 эшсе йәлеп ителгән. Ремонт башланғансы подъездарҙы әҙерләргә тейештәр ине. Әммә был эш бөтә йорттарҙа ла башҡарылмаған. Ремонт барышы мониторигылана. Тимәк, тиҙҙән халыҡ матур подъездарҙы күрәсәк.\nБР Торлаҡ-коммуналь хужалыҡ министры вазифаһын башҡарыусы Михаил Киреев әйтеүенсә, подъездарҙа вандаллыҡ күренештәре йыш осрай. Тәҙрәләр ватылған, ишектәр емерелгән. Һәм был күренеш ремонт үткән подъездарҙа ла бар. Ҡасан беҙҙә тәртип булыр икән? Был тәңгәлдә Эске эштәр министрлығының да реакцияһы булырға тейеш.\nКүҙаллауҙар буйынса ремонттар 15 сентябргә тамамланасаҡ. БР Башлығы вазифаһын ваҡытлыса башҡарыусы Радий Хәбиров йәй уртаһында эш барышы буйынса отчет әҙерләргә тәҡдим итте. Республика етәксеһе ремонтты ҡарарға сығасағын да белдерҙе.\nӘйткәндәй, "Иң яҡшы подъезд" конкурсы ла иғлан ителгән.


Эш аҙнаһы дүрт көн?! » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Эш аҙнаһы дүрт көн?!\n11.06.2019 Эш аҙнаһы дүрт көн?!\nТиҙҙән эш көндәренең кәмеүе ихтимал. Нисек, йоманы ял итәбеҙме әллә дүшәмбенеме?\nХеҙмәт баҙарындағы хәл-әхүәлдәрҙе иҫәпкә алып, барлыҡ ҡыҙыҡһыныусы яҡтың фекерен тыңлап, киләсәктә, бәлки, дүрт көнлөк эш аҙнаһына күсеүебеҙ бар. Был үҙгәреш эш кешеһенең һаулығына ла ыңғай йоғонто яһар ине. Шулай ти белгестәр. Уларҙы Дәүләт Думаһы депутаттары ла хуплай шикелле.\nЭлегерәк Премьер-министр Дмитрий Медведев та, Халыҡ-ара хеҙмәт конференцияһында сығыш яһағанда, социаль-хеҙмәт контракты нигеҙендә дүрт көнлөк эш аҙнаһы булыуы ихтимал, тигән. Ғөмүмән, эш урыны, эш көнө тигән нәмәләрҙе яңынан ҡарарға кәрәк.\nДәүләт Думаһының хеҙмәт һәм социаль сәйәсәт комитеты рәйесе Ярослав Нилов билдәләүенсә, халыҡ-ара хеҙмәт ойошмаһының база принциптары бынан 100 йыл элек ҡабул ителгән. Ә әле донъя көн һайын үҙгәрә. Беҙҙең алда яңы технологиялар, яһалма интеллект һ.б. тора. Ҡасан ғына предприятиела, мәҫәлән, ун кеше эшләһә, хәҙер уларҙы бер оператор ҙа компьютер алмаштырған.\nШулай, йәмәғәт, эш аҙнаһы башлана ла тиҙ генә бөтәсәк тә. Эшләп кенә өлгөрөргә кәрәк. Бер һорау борсой: ә дүрт көн эшләһәк, хеҙмәт хаҡы нисегерәк булыр һуң?


ЙӘШ ИЖАДСЫЛАР ЙЫЙЫЛДЫ » "Урал" гәзите\nЙӘШ ИЖАДСЫЛАР ЙЫЙЫЛДЫ\n20-21 ноябрҙә Сибайҙа Урал аръяғы райондары һәм ҡалаларында йәшәгән, башлап ижад итеүселәрҙең семинар-конференцияһы булып үтте. Семинар Башҡортостан яҙыусылары съезы ҡарарына ярашлы, атап үтелгән төбәктең йәш ижадсыларын туплау маҡсаты менән ойошторолдо.\nЯҙыусылар союзының һуңғы съе-зында республикала ике йөҙҙән ашыу яҙыусы иҫәпләнһә, уларҙың иң йәше утыҙ етелә булып, уртаса йәше алтмыш етегә баҫыуы асыҡланғайны. Яҙыусылар ойошмаһының киләсәген хәүеф аҫтына ҡуйыусы был хәлдән сығыуҙың берҙән-бер юлы — ижади йәштәрҙе күтәреү, ижад емештәрен барлап, әүҙемлеккә әйҙәү һәм уларҙы яҙыусылар союзына ағза итеп алыу.Маҡсатлы сарала ҡатнашыу өсөн Учалы яҙыусылар ойошмаһынан бер төркөм йәш ижадсыны алып барып, уларҙың әҫәрҙәрен баһалатыу бурысы, ойошма етәксеһенең урынбаҫары булараҡ, миңә йөкмәтелде. Конференцияға килеүселәрҙең әҫәрҙәрен, өс секцияға бүленеп, башҡорт әҙәбиәтенең планкаһын Рәсәй кимәлендә юғары тотоусы танылған яҙыусылар, шағирҙар тикшереп, баһаланы. Учалынан Денис Ғилманов менән Динара Йәрмөхәмәтова, Белореттан Венер Сәлихов менән Рәсимә Сәлихова шиғриәт секцияһында үҙҙәрен һынап ҡараны. Белорет ҡалаһынан Зөлфиә Сәлихова хикәйәләрен проза секцияһына тапшырҙы. Семинар шарттары буйынса, Зәйнәп Биишева исемендәге «Китап» нәшриәте менән килешеү нигеҙендә, семинарҙа юғары баһа алып, өмөтлө тип\nтабылған ижадсыларҙың әҫәрҙәрен киләһе йыл “Йәш көстәр” исеме менән һайланма йыйынтыҡ итеп баҫтырыу ҡаралған.\nУчалы яҙыусылар ойошмаһынан барған төркөмдән барыһы ла шиғриәт секцияһын алып барыусы шағирә, «Аҡбуҙат» журналының баш мѳхәррире Тамара Юлдашева һәм уның ярҙамсыһы, шағир Мәүлит Ямалетдиндың юғары баһаһына лайыҡ булды. Был секцияның эшендә шулай уҡ БДУ-ның Стәрлетамаҡ филиалы филология факультетынан фән кандидаты Рита Фәтҡуллина ҡатнашты. Әйтергә кәрәк, шиғриәт секцияһында ҡатнашҡан егермеләгән кеше араһы-нан Венер Сәлиховтың шиғырҙары айырым баһаланды. Ул шиғриәт ҡанундарына ярашлы юғары кимәлдәге шиғырҙар ижад итерлек, өлгөрөп еткән үҙенсәлекле “табыш” итеп танылды. Киләсәктә уға юғары филологик белем алырға кәңәш итте жюри ағзалары.\nПроза секцияһын «Ағиҙел» жур-налының баш мѳхәррире Әмир Әминев менән танылған прозаик Сабир Шәрипов алып барҙы. Уларға БДУ-ның Сибай институты уҡытыусылары, Сибайҙа йәшәгән яҙыусылар ярҙам итте. Секцияла уҡылған Зөлфиә Сәлихова хикәйәләренең дә яҡшы баһа алыуы ҡыуаныслы. Ҡыҙғанысҡа ҡаршы, Яҙыусылар союзы рәйесе Наил Ғәйетбаев етәкселегендәге драма секцияһында бер генә кеше ҡатнашты, уныһы ла беҙҙеке түгел ине. Урал аръяғында теркәлгән Учалы, Сибай яҙыусылар ойошмаһы, “Ҡуңыр буға” әҙәби берләшмәһенән тыш, шулай уҡ Ғафури, Стәрлетамаҡ, Күмертау яҡтарынан да семинарҙа ирекле ҡатнашыусылар булды. Конференция ултырыштарын Сибай артистары, мәҙәниәт колледжы студенттары йыр-моң менән биҙәне. Кистәрен А. Мөбәрәков исемендәге драма һәм “Сулпан” балалар театры спектаклдәренә тамаша ҡылып шатландыҡ. Өфөнө мәҙәни мәккәбеҙ итеп таныһаҡ, Сибай ҡалаһы рухиәтебеҙҙең мәҙинәһе булырға хаҡлы икәненә инандыҡ. Семинарҙа ҡатнашыусылар ҡәнәғәтләнеү тойоп, бындай сараларҙы йышыраҡ үткәрергә кәрәк тигән теләк белдереп таралышты.


Уйламағанда, автобуслы булдыҡ!\n12 Август 2021, 12:25\nОшо кѳндәрҙә Белореттың район мәҙәниәт йортона бәхет йылмайҙы.\n“Мәҙәниәт” милли проектының “Бәләкәй Ватан мәҙәниәте” проекты республиканың Мәҙәниәт министрлығы ҡарамағындағы барлыҡ учреждениелар ѳсѳн ҙур табыш булды. Билдәле булыуынса, был милли проект ил Президенты Владимир Путиндың “май” указдары менән раҫланған.\nБыл проектта Башҡортостан Республикаһы 2017 йылдан бирле ҡатнаша. «Бәләкәй Ватан мәҙәниәте» проектына ярашлы республиканың 15 ауыл клубы йыл һайын аҡсалата ярҙам ала, мәҙәниәт йорттары ремонтлана, транспорт, сәхнә костюмдары, музыка ҡоралдары һатып алына, сәхнәләр заманса техника менән яҡтыртыла.\nОшо кѳндәрҙә Белореттың район мәҙәниәт йортона бәхет йылмайҙы. Проект буйынса бүленгән аҡсаға Ford Transit (17+1) маркалы микро автобус һатып алынды. Хәҙер район мәҙәниәт йортоноң үҙешмәкәр артистары мәҙәниәт сараларына йомшаҡ, заманса микро автобуста йѳрѳйәсәк.


“Һәр депутаттан “Башҡортостан өсөн нимә эшләнең?” тип һораясаҡмын” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәйәсәт » “Һәр депутаттан “Башҡортостан өсөн нимә эшләнең?” тип һораясаҡмын”\n“Һәр депутаттан “Башҡортостан өсөн нимә эшләнең?” тип һораясаҡмын” 12.07.2016 // Сәйәсәт\n“Берҙәм Рәсәй” сәйәси партияһы Башҡортостан төбәк бүлексәһенең ошо көндәрҙә Өфөлә булып уҙған конференцияһы Дәүләт Думаһына депутаттар һайлау буйынса кампанияға әҙерлек маҡсатында бүлексәнең программаһын тикшерҙе, шулай уҡ Өфө ҡала Советына, Дәүләт Йыйылышы – Ҡоролтайға өҫтәмә һайлауҙарға депутатлыҡҡа кандидаттар күрһәтте, партияның XV съезының икенсе этабы йомғаҡтарын барланы.\nКонференцияла Башҡортостан Башлығы, “Берҙәм Рәсәй” сәйәси партияһының Юғары советы ағзаһы Рөстәм Хәмитов, төбәк бүлексәһе секретары Константин Толкачев, партияның үҙәк комитетының төбәктәр менән эшләү идаралығындағы Волга буйы федераль округы буйынса департаменты етәксеһе урынбаҫары Александр Петращук, депутаттар, дәүләт власы органдары вәкилдәре, йәмәғәтселек ойошмалары, өс йөҙгә яҡын делегат ҡатнашты. Күренеүенсә, был – бик ҙур сәйәси көс, тимәк, ҡабул ителгән ҡарарҙарҙың да йоғонтоло буласағына шик юҡ.\n– Быйылғы йылдың төп сәйәси ваҡиғаһына ике айҙан саҡ ҡына ашыуыраҡ ваҡыт ҡалды. Был һайлау алды кампанияһы ябай булмаған шарттарҙа үтәсәк, – тине үҙенең сығышында Рөстәм Хәмитов. – Илдәге иҡтисади хәл тотороҡлана башланы, әммә халыҡты эш, килем, торлаҡ, хаҡтар үҫеше кеүек ҡырҡыу мәсьәләләр борсоуын дауам итә. Халыҡтың ошо ҡәнәғәтһеҙлеген үҙ маҡсаттарында файҙаланырға теләгән көстәр ҙә бар. Фирҡәләр араһындағы конкурентлыҡ та киҫкенләшә.\nРеспубликалағы һайлау кампаниялары барышында ике меңгә яҡын депутат мандаты бүленәсәк. Һуңғы йылдарҙа Башҡортостандың закон сығарыу корпусы ныҡ ҡына яңырҙы. Рөстәм Зәки улы билдәләүенсә, партияға дәүләт кимәлендә фекерләй белгән, гражданлыҡ позицияһы әүҙемлеген күрһәткән, һөнәренең оҫтаһы булған кешеләр кәрәк. Үҙенең сығышында ул халыҡты эш менән тәьмин итеү, торлаҡ төҙөлөшө, ауыл хужалығындағы шәхси башланғыстар, медицина хеҙмәтләндереүенең сифатын яҡшыртыу һәм башҡа ҡырҡыу мәсьәләләргә айырым туҡталып үтте.\n“Берҙәм Рәсәй” һәр саҡ һайлау барышының асыҡлығы өсөн сығыш яһаны һәм башҡа сәйәси көстәрҙе лә шуға өндәй. Хатта был партияның тәнҡитселәре лә праймериздың асыҡ һәм демократик нигеҙҙә үткәрелеүен таныны. Партиянан кандидаттар һайлауҙа 365 меңгә яҡын кеше йәки республикалағы һайлаусыларҙың дөйөм иҫәбенең 12 проценты ҡатнашты. Шуныһы мөһим: кешеләр ил парламентына һайланыуға дәғүә итеүселәр менән күҙгә-күҙ осрашып һөйләште, уларҙың депутатлыҡҡа ниндәй уй-теләктәр һәм пландар менән барырға йыйыныуҙарын асыҡланы. Республикаға файҙа килтерә аласаҡмы? Һайлаусылар мәнфәғәтен яҡларға әҙерме?\nПартия үҙенең һайлау алды программаһына ҙур иғтибар бирә. Уны эшләгән комиссияға был фирҡәнең башлығы Дмитрий Медведев шәхсән етәкселек итә. Документты төҙөүгә тәжрибәле эксперттар, ғалимдар, закон сығарыусылар йәлеп ителде, уны ҡабул итер алдынан төп маҡсаттарҙы уртаға һалып тикшергән алты форум үткәрелде. Был программа артабан илде үҫтереү стратегияһының нигеҙенә ятырға мөмкин.\n“Берҙәм Рәсәй” һайлау алды кампанияһында һәм киләсәк эшмәкәрлегендә йәштәргә лә иғтибарҙы кәметмәй. Алдан һайлауҙа ҡатнашыусыларҙың өстән бер өлөшө – 35 йәшкә тиклемгеләр. Бөгөн йәмғиәтебеҙ сәләмәт рухлы һәм абруйлы йәш сәйәсмәндәргә мохтажлыҡ кисерә. Йәштәр дәүләт кимәлендәге эштәргә әүҙемерәк йәлеп ителәсәк, хәҙер кадрҙар резервын туплау, профессиональ идара итеүселәр быуынын үҫтереү, уларҙың проекттарын хуплау көнүҙәк бурыстарҙың береһенә әүерелә.\n– Әле эшләүсе депутаттар корпусы менән әүҙем хеҙмәттәшлек иттек, һәр саҡ бәйләнештә булдыҡ, – тине Рөстәм Зәки улы. – Яңы финанс ағымдары, инвестиция йәлеп итеү, республикабыҙҙың мәнфәғәтен яҡлауға йүнәлтелгән закондар эшләү тураһында депутаттар миңә даими хәбәр итеп торҙо. Киләһе саҡырылыш парламентында ла халыҡ вәкилдәренең яуаплылыҡ кимәле бик юғары булыр тип ышанам. Бөгөнгө сығышымда мин депутаттарҙың эшмәкәрлеге менән нисек ҡыҙыҡһынып тороуым тураһында әйттем: шәхси әңгәмәлә түгел, ә халыҡ алдында талап итәсәкмен. Артабан да рәсми сараларҙа: “Башҡортостан Республикаһы өсөн нимәләр эшләнең, иптәш депутат?” – тип һорашып тороуҙан туҡтамаясаҡмын. Был хәлде беҙ депутат корпусындағы ғәҙәти хәлгә әйләндерергә тейешбеҙ.\nДәүләт Думаһына депутатлыҡҡа “Берҙәм Рәсәй” партияһының Башҡортостан төбәк бүлексәһенән түбәндәге кандидаттар инә. Бер мандатлы округтар буйынса: Өфө округынан – Думаның әлеге депутаты Павел Качкаев, Благовещен буйынса – Дөйөм Рәсәй халыҡ фронтының төбәк штабы ағзаһы Илдар Бикбаев, Белорет округы буйынса – Думаның ошо саҡырылыш депутаты Зөһрә Рәхмәтуллина, Салауат округынан – Суд приставтары федераль хеҙмәтенең Башҡортостан идаралығы етәксеһе Зариф Байғусҡаров, Стәрлетамаҡ буйынса – ошо ҡаланың хакимиәт башлығы Алексей Изотов. Территориаль төркөм буйынса партия исемлегендә беренсе булып республикабыҙ Башлығы Рөстәм Хәмитов тора, артабан – Зариф Байғусҡаров, телевидениела алып барыусы Инна Йомашева, Дәүләт Думаһы депутаттары Рафаэль Мәрҙәншин, Рима Баталова, Рөстәм Ишмөхәмәтов, “Берҙәм Рәсәй” партияһы төбәк бүлексәһенең башҡарма комитеты етәксеһе Рәмзил Ишһарин, Фәрит Ғәниев, Дәүләт Йыйылышы – Ҡоролтай депутаттары Михаил Бугера, Константин Канунников, Ирек Ниғмәтуллин, Виктор Климов. Конференция шулай уҡ бишенсе саҡырылыш Дәүләт Йыйылышы – Ҡоролтайға Инорс һәм Нарыш бер мандатлы округтары буйынса өҫтәмә һайлауҙарға, шулай уҡ дүртенсе саҡырылыш Өфө ҡала Советына ошо партиянан кандидаттар күрһәтеү мәсьәләләрен дә ҡараны.\nСара тамамланғас, Рөстәм Зәки улы һорауҙарға ла яуап бирҙе. Беҙҙең гәзиттең:\n– Халыҡтың һайлау алды кәйефе социаль мәсьәләләрҙең ниндәй кимәлдә хәл ителеүенә лә бәйле икәнлеге бәхәсһеҙ. Ләкин беҙҙә социаль-иҡтисади яҡтан артта ҡалған төбәктәр ҙә бар. Тап шуға күрә Һеҙҙең етәкселектә Башҡортостандың көньяҡ-көнсығыш һәм төньяҡ-көнсығыш райондарын үҫтереү буйынса программалар ҙа ҡабул ителгәйне. Унда билдәләнгән саралар бөгөн нисек тормошҡа ашырыла? – тигән һорауы яңғыраны.\n– Муниципалитеттарҙың нисек эшләүе менән даими ҡыҙыҡһынып торам, был – минең вазифа бурыстарым да. Ҡайҙа хакимиәт башлыҡтары эшҡыуарлыҡ өсөн уңайлы шарттар тыуҙыра, ҡайҙа халыҡ иҡтисади тормошҡа әүҙем йәлеп ителә, шунда һөҙөмтә лә бар. Яҡын киләсәктә муниципаль берәмектәр етәкселәренең рейтингын төҙөйәсәкбеҙ. Иҡтисади һөҙөмтә күрһәтә алмаған башлыҡтар үҙҙәренә башҡа хеҙмәт урыны эҙләргә тейеш буласаҡ. Был һүҙҙәрҙе кемделер ҡурҡытыу өсөн әйтмәйем, тормош шулай эшләргә мәжбүр итә. Муниципаль берәмек етәксеһе итеп артабан үҙ төбәгенә инвестиция йәлеп итергә һәләтле кешеләр генә ҡуйыласаҡ, – тине.\nЗариф БАЙҒУСҠАРОВ, Суд приставтары федераль хеҙмәтенең Башҡортостан идаралығы етәксеһе:\n– Башҡортостан илебеҙҙең ҡеүәтле төбәге булып тора һәм уның етәкселеге әленән-әле тормошсан идеяларҙы күтәреп сыға. Бының һуңғы аралағы сағыу миҫалы – “Реаль эштәр” проекты. Шуға ышанам: һәр кем үҙенең эш урынында халыҡ өсөн кәрәкле башланғыстар менән сығыш яһай ала. Мин үҙем хоҡуҡ өлкәһендә эшләйем һәм закон бөтә нәмәнең нигеҙе булып тороуына инанғанмын. Әгәр ҙә ижтимағи процеста ҡатнашыусыларҙың барыһы ла быны үтәһә, әлбиттә.\n“Берҙәм Рәсәй” партияһының XV съезының икенсе этабы программаны раҫлап ҡына ҡалманы, Дәүләт Думаһына партиянан кандидаттарҙы, шул иҫәптән мине лә, күрһәтте. Ил парламентына һайлауҙарҙа ҡатнашырға ышаныс белдергәне өсөн партияға рәхмәтлемен. Был юғары ышаныс ҡына түгел, ә үтә ҙур яуаплылыҡ та йөкмәтә.\nҺис шикһеҙ, алда ҙур эш көтә. Әммә беҙ – ҡуйылған маҡсаттарға ирешә алыусы, алға барырға ҡурҡмаған команда һәм һайлауҙа еңеп сығасаҡбыҙ.\nИнна ЙОМАШЕВА, телевидениела алып барыусы:\n– Үҙем өсөн яңы булған юлға юғары яуаплылыҡ тойғоһо менән аяҡ баҫам. “Берҙәм Рәсәй” партияны яңыртырға ниәтләүен асыҡ белдерә, был йәһәттән беҙҙе – йәштәрҙе – етди һынау көтә. Мәскәүҙә эшләһәм дә, Башҡортостан ере – минең тыуған төбәгем, бында атай-әсәйем йәшәй. Рәсәй Хөкүмәтенең эшмәкәрлеген телевидениела яҡтыртҡан рәсми пул ағзаһы булараҡ, миңә донъяның күп илдәрендә булырға тура килде һәм байтаҡ нәмәне сағыштырып ҡарай алам. Һуңғы йылдарҙа Башҡортостандың инвестиция йәлеп итеү һәләте ныҡ көсәйҙе, йәштәргә лә бында үҙҙәрен һөнәри яҡтан күрһәтеү өсөн мөмкинлектәр арта бара. Йәш яҡташтарыма шуны әйтергә теләр инем: эш һинең күпме мөлкәтең булыуҙа түгел, ә үҙеңдең кем булыуыңда.\nӘйҙәгеҙ, барлыҡ көстө, тәжрибәне, һәләтте, белемде күп милләтле Башҡортостанға хеҙмәт итеүгә бағышлайыҡ!


Африка легендаһы йәки аҡ арыҫландар. Өфө дәүләт циркында яңы программа\nЦирк түгел, театр. Яңы программала йөкмәткеһе буйынса бер-береһе менән бәйләнмәгән номерҙар урынына тулы бер спектакль тәҡдим ителә.\nТеатрлаштырылған тамаша әҙерләү тәҡдимен цирк артистары Ольга менән Яна Польди индерә. Аренала 20-се быуат мөхите тыуҙырыла, төп героиня костюмер Виолетта Барон артистарҙы сығышҡа әҙерләү урынына үҙен акробат ролендә һынап ҡарарға булып көмбәҙгә үрмәләй. Тамашала төрлө ҡатмарлы номерҙар биш метр бейеклектә, бер ниндәй страховкаһыҙ башҡарыла. Программаның төп биҙәге аҡ арыҫландар, улар донъяла һирәк кенә ҡалған, ни бары 300 тирәһе.\nТалайбек Саралаев, режиссер-хореограф: «Был тамаша ғәжәпләнергә, һоҡланырға яратҡан тамашасылар өсөн. Программаның йөкмәткеһе бай, тылсымлы, ул кешеләрҙе тың да алмай ҡарарға мәжбүр итә, бер утҡа, бер һыуға һала.. Әммә битараф ҡалыу мөмкин түгел. Халыҡ акробатик номерҙарҙы ла, йәнлектәр, хзайуандары сығышын да йыл ҡабул итә».


Балаларға яңы китаптар\nЗәйнәб Биишева исемендәге Башҡортостан «Китап» нәшриәтенең балалар әҙәбиәте редакцияһында төрлө йәштәге үҫеп килеүсе йәш быуындың зауығын ҡандырырлыҡ баҫмалар донъя күрә. Ошо көндәрҙә генә китап кәштәләре яңы баҫмалар менән тулыланды. Күренекле яҙыусы Салауат Юлаев исемендәге дәүләт премияһы лауреаты Рәшит Солтангәрәевтең башҡорт һәм рус телдәрендә «Ҡояш ҡайтты» тип исемләнгән хикәйәләр йыйынтығы баҫылып сыҡты. Уны төҙөүсеһе һәм тәржемәсеһе Фәрзәнә Ғөбәйҙуллина баҫмаға әҙерләгән. Халыҡсан һутлы тел менән ижад ителгән әҫәрҙәрҙә яҙыусы донъяға саф күңел, асыҡ ҡараш менән бағып, тормошто тасуирлай, хәл-ваҡиғаларға балаларса бер ҡатлылыҡ һәм самими мөнәсәбәт аша оло һығымталар яһап уҡыусы күңелен яулай. Тыуып торған төрлө сетерекле, киҫкен мәлдәрҙе айыҡ аҡыл, сабырлыҡ менән еңә барған геройҙарҙың эске кисерештәре ҡапма-ҡаршылыҡтар, даими эске көсөргәнеш аша яҡтыртыла. Хикәйәләрҙең тәрбиәүи әһәмиәте ифрат көслө.\nБашлыса өлкәндәр өсөн яҙылған шиғырҙары менән танылған шағирә Тамара Искәндәриә балалар өсөн тәғәйенләнгән «Бәрәкәтле көн» тигән әкиәттәр һәм хикәйәләр йыйынтығын уҡыусылар хөкөмөнә тәҡдим итә. Бала саҡтың һәр мәле, әле яңы ғына асҡан бер хәҡиҡәте менән нурланып, ғүмер буйы үҙенә тартып тора. Һәр үлән, йәнлек, тау, йылға, хатта уйынсыҡ та сикһеҙ көс, аҡыл биргәндәй тойола сабыйға. Китапты ҡулына алып уҡыусы үҙе лә быны яҡшы тоясаҡ.\nӘбйәлил районынан Мәҙинә Йәғәфәрованың исеме ваҡытлы матбуғатта сыҡҡан шиғыр, хикәйәләре аша әҙәбиәт һөйөүселәргә яҡшы таныш. Уның иң бәләкәстәр өсөн тәғәйенләнгән сағыу һүрәтле шиғыр китабы «Ҡупшы себеш» тип атала. Китаптағы шиғырҙарҙың геройҙары Искәндәр менән Сөмбөл исемле ҡыҙ һәм малай шаян да, шуҡ та, тиктормаҫ та. Улар көлгәндә ҡояш йылмая, улар йөрөгән һәр ерҙә йәм, нур, ҡот-ырыҫ арта – сөнки тормош йәме бала менән икәнлеген шағирә һәр шиғырҙа иҫбатлай.\nРус телендә ижад итеүсе балалар шағирәһе Вера Капустинаның яңы китабы «Ботинки поссорились» тип исемләнгән. Унда донъяға балаларса ышанып, үҙенсә фекер йөрөткән кескәй бала күҙлегенән уҡымлы хикәйәләр ижад иткән автор.\nЙәш автор Елена Антонованың үҙе эшләгән һүрәттәр менән биҙәлеп донъя күргән «Мишка» тигән повесы ла уҡыусыларҙы ылыҡтырырлыҡ хәл-ваҡиғаларға нигеҙләнгән.


Таптыков ҡаласығы — Башҡорт Википедияһы\nТаптыков ҡаласығы (рус. Таптыковское городище) — Башҡортостан Республикаһының Өфө районы Таптыков ауылы эргәһендә урынлашҡан б.э. VII—VIII быуаттарға ҡараған Ҡараяҡуп мәҙәниәте археологик ҡомартҡыһы\nТаптыков ҡаласығы Башҡортостан Республикаһының Өфө районы Таптыков ауылынан көнбайышҡа табан 1 км алыҫлыҡта Дим йылғаһының уң ярындағы бейек моронда урынлашҡан. Таптыков ауылынан район үҙәгенә тиклем (Өфө) — 25 км яҡындағы тимер юл станцияһына (Авдон) — 7 км\nТаптыков ҡаласығының 600 м2 ашыу ере археологик тикшеренеүҙәр маҡсатында ҡаҙылған.\nҠаласыҡ ялан яғынан 2 ур һәм соҡорҙар менән һаҡланған. Эске урҙың оҙонлоғо 50 м, киңлеге 5 м, бейеклеге 1,5 м, ҡаҙып ултыртылған бағаналар, эс яҡтан балсыҡ тултырылып, өҫтө-өҫтөнә һалынған бүрәнәләр менән нығытылған.\nБалсыҡ ҡоролма ҡалдыҡтары һәм усаҡ, 12 хужалыҡ соҡоро табылған.\nҠаҙыныу эштәре ваҡытында табылған балсыҡ әйберҙәр башлыса ауыҙҙары, ҡорһағы йәки муйыны тирәләй ҡыя һырҙар, ҡабарынҡы биҙәк төшөрөлгән һәм ваҡ ҡына соҡорло биҙәк баҫылған түңәрәк төплө көршәк һымаҡ һауыттарҙан ғибәрәт.\nТаптыков ҡаласығында шулай уҡ һөйәк уҡ башаҡтары, йәйә өсөн пластиналар, таш һәм балсыҡ орсоҡбаштар, шлак ҡалдыҡтары, хайуан һөйәктәре табылған.\nТаптыков ҡаласығы 1962 йылда археолог Васюткин Сергей Михайлович тарафынан асыла.\n1983 йылда, 1985—86 йылдарҙа тарих фәндәре кандидаты Илдар Мөҙәрис улы Аҡбулатов өйрәнә.\n↑ Таптыков ҡаласығы//Башҡорт энциклопедияһы\n↑ Акбулатов Ильдар Мударисович\nТаптыков ҡаласығы//Башҡорт энциклопедияһы\nАкбулатов И. М. Керамика Таптыковского городища эпохи раннего средневековья //Проблемы древних угров на Южном Урале. Уфа, 1988.\nhttps://ba.wikipedia.org/w/index.php?title=Таптыков_ҡаласығы&oldid=970392 ҡабул ителгән\nБыл бит һуңғы тапҡыр 10:25 16 сентябрь 2020 үҙгәртелгән.


Салауат ҡалаһында быяла етештереү линияһы, ә Ишембайҙа ял зонаһы барлыҡҡа киләсәк - Bash.News\nСалауат ҡалаһында быяла етештереү линияһы, ә Ишембайҙа ял зонаһы барлыҡҡа киләсәк\nСалауат ҡалаһында быяла етештереү линияһы, ә Ишембайҙа ял зонаһы барлыҡҡа киләсәк https://bash.news/news/98830_salauat_alaynda_byyala_eteshtere_liniyay_ishembaja_yal_zonay_barlya_kilsk\n19 июн 2019, 23:30\nЯңы объекттарҙы сафҡа индереү менән бәйле һорауҙар бөгөн Радий Хәбиров рәйеслегендәге инвестиция сәғәтендә ҡаралды. Унда профилле министрлыҡтар һәм ведомстволар, муниципаль берәмектәр етәкселәре лә ҡатнашты.\nТәүге һорау Өфөлә заманса сәнғәт үҙәген һалыу менән бәйле. Был обьект төҙөлөшө инвестиция сәғәтендә тәүгә генә ҡаралмай. Музей заманса сәнғәтте үҫтереүгә ҙур өлөш индерер тип көтөлә. Унда рәссамдарҙың коллекциялары ҡуйыласаҡ һәм һаҡланасаҡ. Әле иһә күп ижадсылар картиналарын оҫтаханаларҙа һаҡлай. Республика етәксеһе объект баш ҡаланың архитектураһына тап килергә тейеш тип билдәләне. Үҙәктең проекты халыҡ-ара конкурс нигеҙендә әҙерләнә. Музейҙың майҙаны 10 мең квадрат метр буласаҡ.\nСалауат ҡалаһында иһә көҙгө етештереү буйынса яңы линияны сафҡа индереү ҡарала, инвестиция проектын 2022 йылға тиклем тормошҡа ашырыла. Был цех яңы 22 эш урыны аса. Предприятие вәкилдәре республика етәкселегенән табышҡа һәм мөлкәткә һалымға ташламалар һораны.\nИшембайҙы ла күләмле төҙөлөш көтә, муниципаль берәмектә биатлон һәм тау саңғыһы трассаһын, һыу инеү зонаһын, ипподромды үҙ эсенә алған ял паркы төҙөү күҙаллана. Бында йүнәлтелгән инвестициялар күләме 1 миллиард 350 миллион һум. Эште өс этапта башҡарыу ҡарала.\nВладимир Никитенко, "Тәйрүк" йәмғиәте генераль директоры: “Беҙҙең Тәйрук һымаҡ хозур урын эргә тирәләге бер ҡалала юҡ, бында бар уңайлыҡтары булған ял зонаһы төҙөргә була. Заманса һыу инеү урындары эшләргә, тау саңғыһы спортын үҫтерергә. Элек Тәйрукта олимпия чемпиондары күнекмәләр үткән, ә хәҙер ул ташландыҡ хәлдә. Беҙ биш йыл инде ошо зонаны төҙөкләндереү менән булышабыҙ. Финанслау менән проблема юҡ. Республика етәкселеге яғынан да аңлау булғас һөҙөмтә көттөрмәҫ тип әйтергә мөмкин”.\nАвтор: Рәмзиә Кәримова.\nӨфөлә мөмкинлектәре сикләнгән балаларға күп функциялы реабилитация-мәғариф үҙәге төҙөләсәк\n23:12, 18 июл\nРадий Хәбиров демография һәм төҙөлөш өлкәһендәге күрһәткестәрҙе яҡшыртыу бурысын ҡуйҙы\n23:29, 15 июл\nШишмә шәкәр заводы сит илдәргә гранулалы һығынды оҙатасаҡ\n22:08, 13 июл\nБалтас районында 16 сығарылыш класс уҡыусыһы аттестатһыҙ ҡалған\n23:06, 08 июл\nЗаконһыҙ таш сығарыусылар менән көрәш дауам итә\n23:41, 04 июл


31 Июль, 2011 Novamagic Блог Комментарий ҡалдырырға\nЙәшел Тағы Тәмләткестәр, айырым алғанда, сенатор, Сара Мэнсон-Янг.\nЙәшел тәмләткестәр грохнуть теләсә ниндәй һөйләм, федераль хөкүмәт был процесс заттар эҙләүсе һыйыныр район Океания. Нисек кенә хеҙмәт, бигерәк тә Джулия Илдар тағы’т һәм спортта барыһы да насар етә мөмкинлек тыуҙырасаҡ reffos түбәһендә сүп-беренсе сиратта, люфт бар ине ул, беҙ иң ненависть дәүләт Австралияла’ң тарихы, осуждение абсолют өҫтәрәк ҡушыла. Һәм әлеге ультра луи ҡалды ҡанат диверсанты яуап барыһы да. Мин’т, шулай уйлайым.\nБына ул, барыһы да йәш булһаҡ та һәм глупо, туранан-тура из универ, белә, барыһын ла. Шул тиклем һәм башҡалар, улар хужа платформа өсөн идиот һаҡлау дождевых һыуалғандары. Оставить һеҙ уның менән идиот, һеҙҙә яҡшы, әммә был’s барыһы да.\nСенатор, йәшел Сара Мэнсон-Янг шәмбе көндө матбуғат конференцияһы үткәрҙе ситтә тотоу үҙәге Вилдан, Сиднейҙа’көнбайыштан, ул унда менән осрашты заключение һәм персонал.\n“Ни тиклем ваҡыт, энергияһы, дәүләт ресурстар тратиться әлеге тәҡдим ителгән ҡарарҙар, улар бер нәмә лә эшләй, тик тырышырға протолкнуть Австралия’йөкләмәләр оффшорҙа, бер визирование һәм аҡыл,” Мисс Хансон-Янг һөйләне журналистарға.\n“Австралия үҙәге аҫтында тотоу һаҡсыларын Соломоновы утрау ужасно, ужасная идея.\n“Үҙәге аҫтында тотоу һаҡсыларын науру теле-идея ужасная. Посылать кешеләрҙе Малайзия-был ужасная идея.”\nЫсынлыҡта, Сара, һеҙ Don’т позволить бесполезный ублюдок бында, беренсе сиратта,, проблема хәл ителде. Сара, һин мин мертвый. Мине таң ҡалдыра, һеҙ жыйынһыҙ булырға ҡабул ителде, ысынлап та.\nЭлекке хөкүмәт Говард тормошта барлыҡҡа килгән үҙәктәре аҫтында тотоу һаҡсыларын науру теле һәм Папуа-Яңы Гвинея. Ул ваҡытта нимә үҙгәрҙе булыу Австралияла. Вовочка ине хоҡуҡтарын барыһы да бергә.\nPrevious Post:Натан Риз\nNext Post:Тағы Бер Ғаилә Позор Суды\nУникаль Айпишник 9.093\nҺуңғы 30 минут 11


Башҡортостан район газеталарында милли концепция сығышы (Мәләүез районының «Көнгәк» газетаһы миҫалында) - Wikisource\nБашҡортостан район газеталарында милли концепция сығышы (Мәләүез районының «Көнгәк» газетаһы миҫалында)\nБашҡортостан район газеталарында милли концепция сығышы\n(Мәләүез районының «Көнгәк» газетаһы миҫалында)\nИжад итеү ваҡыты: 2014. Нәшер ителгән: 2014. Сығанаҡ: Ахметьянова Н.А. Отражение национальной концепции на страницах районных газет РБ (на примере газеты «Конгэк» Мелеузовского района) // Актуальные проблемы современной башкирской филологии (Материалы Всероссийской НПК) – Уфа, Башгу, РИЦ, 2014 г. Стр.262-267.\n7 Ҡулланылған әҙәбиәт\nМилли колорит милли аң булмайынса барлыҡҡа килмәй. Хәҙерге замандың фәйләсуфы М.К. Мамардшвили: “…аң - ул асылда әхләҡи күренеш”,- тип яҙҙы [3;4]. Ысынлап та, рухи мәҙәниәттең асылы - ул әхлаҡ. Кешенең нәҫелдән килгән асыл көсө хеҙмәткә, белемгә һәм аралашыуға булған ихтыяжында тормошҡа ашырыла. Халыҡтың милли аңын, милләтте үҫтереү заманға ярашлы әхлаҡ нормаларына таянып, яңы шарттарҙа газета-журналдар, радио, телевидение аша булдырыла. Урында был функцияларҙы район газеталары башҡарырға тейеш.\n“Көнгәк” газетаһы республикала регион башҡорт баҫмалары араһында милли колоритлы бишәү иҫәбенә инде. «Көнгәк» - Мәләүез районының ижтимағи-сәйәси һәм мәҙәни газетаһы, А3 форматында 2002 йылдың 1 ғинуарынан сыға. Баҫманы ойоштороусылар: Башҡортостан Республикаһы Элемтә һәм киң коммуникациялар министрлығы; Башҡортостан Республикаһы дәүләт унитар предприятиеһы “Көнгәк” редакция-нәшриәт комплексы. Баш мөхәррир – Сайфулла Әмиров.\nГазетаның милли рухта һуғарылыуы, “Илеңә - ҡот, йортоңа – бәрәкәт!” девизы аҫтында эшләгән редакция коллективы һәм етәксеһенең ысын патриот, көслө милли аңлы кешеләр икәненә дәлил. Мәләүез районының “Көнгәк” газетаһының милли колоритлы, әхлаҡи-рухи яҡтан бик бай булыуы уның тышҡы биҙәлешенән үк күренеп тора. Газетаның исем башы (логотип) боронғо ғәрәп графикаһын ҡулланған дизайнға нигеҙләнгән. Башҡорт халҡыбыҙ яҙмаһы күп йылдар дауамында ғәрәп графикаһына таянғанын беләбеҙ. Шуға күрә лә, был графика аңда, ҡанда уйылып ҡалып, әле булһа беҙҙең милли асылыбыҙға барып тоташа. Беҙ башҡорт ҡына түгел, Ислам динен тотҡан мосолмандар булыуыбыҙҙы ла онотмаҫҡа әйҙәй газетаның биҙәлеше. Логотиптағы газета эмблемаһы ла тарихи әһәмиәткә эйә. Унда Көнгәк тауы артынан ҡалҡан ҡояш һәм уның нурҙарына ирәйеп үҫкән ҡурай һүрәтләнгән. Көнгәк (“ҡояшлы” тигәнде аңлата) тауы - Мәләүез районының символы. Ул Ағиҙел йылғаһы буйлап һуҙылған һәм күрше райондар араһында сик ҡуйған Йәнхоҙай һыртының бер башы булып тора. Был үтә мөһим тарихи урын. Борон-борондан ата-бабаларыбыҙ Көнгәк тауы эргәһендә мөһим мәсъәләләрҙе хәл итеү маҡсатында йыйындар уҙғара. Башҡорт атлылары 1812 йылдағы Ватан һуғышы осоронда нәҡ ошо урында тупланып, еңеү менән Парижға етә. Еңеүҙән һуң батырҙарҙы ҡабат Көнгәк тауында ҡаршылаған халыҡ. Күп йылдар дауамында башҡорт халҡы был тарихи урында Һабан туйҙарын да уҙғара. Эмблема баҫманың биҙәлешенә мөһим милли үҙенсәлек өҫтәй.\nГазетаның эстәлеге милли тематика, тыуған ил, тел, тарихыбыҙ менән һуғарылған. Бөгөнгө йәшәйеште тарих менән бәйләп, һығымталар яһау – баҫманың төп үҙенсәлектәренең береһе. Мәләүез биләмәһендә йәшәүсе юрматы, ҡыпсаҡ, тамъян ырыуҙары тарихына ҡағылышлы ҙур күләмле мәҡәләләр ошо хаҡта һөйләй. Уларҙы баш мөхәррир С.Һ. Әмиров әҙерләй. 2009 йылда Мәләүез ерендә ошо ырыу вәкилдәре Йыйынға уҙғарыуы, Нөгөш һыуһаҡлағысы юлында стелла асылыу – райондағы ҙур тарихи ваҡиға итеп һүрәтләнә баҫма биттәрендә. Башҡорт халҡыбыҙҙың тарихын яҡтыртыу баҫманың милли колоритын тағы ла асығыраҡ күрһәтә. Бөйөк Еңеүҙең алтмыш биш йыллығына арналған мәҡәләләр араһында Фәнил Срумовтың 112-се башҡорт кавалерия дивизияһы командиры Миңлеғәли Шайморатовҡа арналған материалы ҡыҙыҡлы. Район тарихын ентекле яҡтыртҡан һаны Мәләүез районының 80 йыллығына арналған. Унда төбәк тарихы, бөгөнгө ҡаҙаныштар барлана, билдәле шәхестәргә һүҙ бирелә.\n“Көнгәк” газетаһы үткәндәрҙе, тарихыңды ғына түгел, күренекле, данлыҡлы яҡташтарыңды таныу, уларҙың ижадын яҡындан белеү һәм уға ҡарата һөйөү тәрбиәләүҙе маҡсат итеп ҡуя. Башҡортостандың Салауат Юлаев исемендәге дәүләт премияһы лауреаты, яҙыусы Булат Рафиҡовтың тыуыуына 75 йыл тулыуы айҡанлы данлыҡлы яҡташын хөрмәт менән иҫкә алып, уның турала хәтирәләр баҫыла. Бөтә донъяға билдәле шәрҡиәтсе, XX быуат башында Башҡортостан үҙаллығы өсөн азатлыҡ көрәшен етәкләүсе һәм Рәсәй Федерализмына нигеҙ һалыусы Зәки Вәлидиҙең тыуыуына 120 йыл тулыуы айҡанлы уның тормошон һәм эшмәкәрлеген, ижадын сағылдырған мәҡәләләр циклы ла тыуған ил тарихының бер өлөшө булып тора. Бөтә донъя башҡорттары ҡоролтайының урындағы башҡарма комитеты менән берлектә ҡарарҙар проекты әҙерләүҙә “Көнгәк” газеты журналистары әүҙем ҡатнаша.\nБашҡорттарҙың, төбәктә йәшәүсе башҡа халыҡтарҙың телен һаҡлауға, үҫтереүгә, социаль-иҡтисади хәлен, рухи-мәҙәни тормошон яҡтыртыуға, милләт-ара дуҫлыҡты нығытыуға йүнәлтелгән мәсъәләләрҙе тикшереү, тейешле саралар ҡабул итеү маҡсатында ойошторолған халыҡ-ара йыйын хаҡында мәғлүмәттәр баҫманың көнүҙәк темаһына әйләнә. Изге йолаға әйләнгән “Шәжәрә байрамы” рубрикаһында Иштуған ауылынан Шәйәхмәтовтар, Хәйруллиндар, Байбулатовтар, Шәрип, Арыҫландан – Ҡотлобаевтар, Түләктән – Ҡамбулатовтар, Булатовтар, Вахитовтар, Йәркәевтар, Үҙәнбаевтар һ.б. нәҫел ептәрен барлап осрашыуҙары ентекле яҙылған.\nХалҡыбыҙ рухын күтәреү, милли аң тәрбиәләү, тарихи үткәнде, бөгөнгө йәшәйешебеҙҙе һүрәтләү “Көнгәк” гәзитенең мөһим йүнәлештәренең береһе. Был йәһәттән хәбәрсе Лена Абдрахманова ғәйәт ҙур эш башҡара. “Нисек йәшәйһең, башҡорт ауылы?” рубрикаһы аҫтында дауамлы мәҡәләләр ижад итә. Уларҙа Мәләүез районы биләмәһендә урынлашҡан 34 башҡорт ауылының ҡыҫҡаса тарихы, бөгөнгө хәле (бөгөн нисә йорт, дөйөм халыҡ һаны, ауылдың иң оло кешеләре кем, һуғыш ветерандары, ауыл халҡының төп шөғөлө, ауылда йәш ғаиләләрҙең күплеге тураһында мәғлүмәт яҙылған) йәшәйеше менән таныштыра. Ауылдарҙың һоҡланғыс яҙмышлы, эшһөйәр, күркәм ғаиләләрен һүрәтләй. Шулай уҡ хаҡлы ялдағы эшһөйәр, һөйәлле ҡуллы хеҙмәт улдарының юлдары хаҡында һөйләй. Тыуған колхозына ғына түгел, республика үҫешенә тос өлөш индергән алдынғы сөгөлдөрсөләр, малсылар, һауынсыларҙы бөгөнгө көн геройҙары итеп күрһәтә. Ауылдарға иман ҡайтыуы, халыҡтың дин тотоуы, тулыһынса күҙ алдында килеп баҫа. Был һандар баҫманың абруйын күтәрә, район халҡының яратҡан гәзиттәре рәтенә индерә. Мәҡәләләр авторы Лена Абдрахманова Башҡортостан журналистикаһы өлкәһендә Шаһит Хоҙайбирҙин исемендәге премияһына лайыҡ булды. “Нисек йәшәйһең, башҡорт ауылы?” рубрикаһын дауам итеп Лена Абдрахманова “Ҡайҙа һин, башҡорт ауылы?” темаһына эш башланы. Ул Ҡамбулат, минераль ашламалар заводы төҙөлөшө башланыу менән бөтөрөлгән Ҙур Моҡас, Нөгөш һыу һаҡлағысы аҫтында ҡалған Кинйәбай, Привольный, Үрге Таш ауылдарының әсе яҙмышы хаҡында яҙа. Аяуһыҙ яҙмыш ҡушыуы буйынса тыуған төйәгенән айырылырға мәжбүр булғандар был мәҡәләләрҙе күҙ йәше аша уҡыуҙарын һәм рәхмәт һүҙҙәрен еткерә редакцияға. Тыуған ер, туған тел, милли аңды күтәреү маҡсатында “Беҙ үҙебеҙ - башҡоттар”, “Телгенәйем – бергенәйем”, “Тарихымды онотмам – тамырымды ҡоротмам”, “Ауыл мәҙәниәте”, “Халҡыбыҙ йолалары”, “Тыуған яғыңды беләһеңме?” , “Йәшәү һутын тыуған ерҙә алам” рубрикалары әүҙем донъя күреп килә. Был материалдар аша газета редакцияһы район халҡының милли аңын үҫтереүҙә, белемле, үҙ иленең, төбәгенең ысын патриоты булырға саҡыра.\nХәҙерге радикаль-цивилизация һәм глобалләштереү, баҙар шарттары, демократия заманында халыҡтың әхләҡи-рухи мәҙәниәте юҡҡа сығыу сигенә етеп килә. Илдә булған ҙур үҙгәрештәрҙе халыҡ бик ауыр кисерә. Патриот һәм гражданлыҡ хистәре юйыла бара. Аяулы үткән йылдарҙы оноторға тырышып, сит илдәрҙең көнкүреш ғәҙәттәрен, йәшәйеш тәжрибәһен, сит халыҡтың йолаларын үҙләштерергә тырыша. Бөгөнгө заман кешеһе һәр саҡ ҡайҙалыр ашыға, йүгерә, күңел тыныслығын белмәй, материаль яғын ғына ҡайғыртып, рухи донъяһын аҡса менән генә тултырырға теләй, тиһәк яңылыш булмаҫ. Көнбайыш мәҙәниәтенә табынып, үҙ тарихын, йолаларын, милләтен онотоп, заманында юғалып ҡалған йәш быуын эгоист сифаттарын хуп күрә, эскелек, тәмәке тартыу, наркоманияға бирелеүе ремпублика баҫмаларында ла күтәрелә [5;58].\nОшондай ауыр шарттарҙа бөгөн йәш быуындың, сабыйҙан уҡ үҙ тарихына, милләтенә, йола-ғәҙәттәренә, теленә һөйөү, илһөйәрлек тойғоһо тәрбиәләү төп маҡсатҡа әйләнде. Милли аңды, үҙ халҡың өсөн ғорурлыҡ хисен уятып ҡына сәләмәт быуын үҫтерергә мөмкин. Киң мәғлүмәт саралары был йәһәттән йәмғиәткә тәъҫир итеүсе иң көслө ҡоралдарҙың береһе. “Көнгәк” газетаһының милли концепцияһы ошо маҡсатҡа ҡоролған да инде. Белеүебеҙсә, республикабыҙҙа ла патриотик тәрбиәләү планы әүҙем үҙләштерелә. “Башҡорт телен күтәреү һәм үҫтереү”, “Рәсәй Федерацияһының башҡорттары” программары ҡабул ителгән. Район гәзите “Көнгәк” биттәрендә был милли программаларға ярашлы бик күп мәҡәләләр, рубрикалар бар.\n“Көнгәк” газетаһы ауыл халҡы өсөн генә түгел, Мәләүез ҡала башҡорттары өсөн дә бик әһәмиәтле баҫма. Башҡорт мәҙәниәтен үҙгәртеп ҡороуҙар, иҡтисади реформалар район-ҡалаларға ла ҡағыла. Ҡала башҡорттарының мәҙәни мөхите театр, кино, музей, әҙәбиәт менән генә сикләнмәй. Матбуғат саралары ла уның айырылғыһыҙ бер өлөшөн тәшкил итә [4;195]. “Көнгәк” газетаһы милләткә, уның үҫешенә ҡағылышлы мөһим, хәл итер мәсъәләләргә, проблемаларға йөҙ менән боролоп, бөтә тулылығында яҡтыртырға тырыша. Был гәзиттең төп маҡсаты. Милләттең тарихына, мәҙәниәтенә һәм сәнғәтенә ҡағылышлы материалдар яҡтырта, тәрбиәүи мәсъәләләргә төп иғтибарын йүнәлтә. Милләтте ҡаҡшатып, уның киләсәгенә хәүеф тыуҙырған эскелек, тәмәке тартыу, наркомания кеүек алама ғәҙәт-ҡылыҡтар хаҡында йыш һәм асыҡ-асыҡтан яҙа, уларҙан арыныу, йырылыу юлдарын билдәләргә тырыша. Әйткәндәй, был насар ғәҙәттәр башҡа халыҡтар менән аралашыу һөҙөмтәһендә үҙләштерелгән. Ун туғыҙынсы быуаттың икенсе яртыһына тиклем башҡорттар, ғөмүмән, спиртлы эсемлектәр ҡулланмаған һәм тәмәке тартмаған. Һәр иҫтәлекле сараны, байрамды эске мәжлесе менән уҙғарыу ҙа ғәҙәткә инеп киткән. “Көнгәк” газетаһы был мәсъәләне яҡшы аңлай һәм был заман шаңдауына ҡаршы көрәште уның һәр битендә, һәр һанында күҙәтергә мөмкин. Газета “Айыҡ Башҡортостан” төбәк ижтимағи хәрәкәт эшмәкәрлегенә ҡушылып, уны хуплап, райондың Арыҫлан, Түбәнге Таш, мотай ауылы халҡы менән осрашып, һөйләште. Ауыл халҡын, йәш быуынды сәләмәт тормош алып барырға, гөрләтеп, тырышып донъя көтөргә, балалар тәрбиәләргә саҡырҙы. Хәбәрселәр Арыҫлан ауылында яңы мәсеткә нигеҙ ташы һалыуҙа ҡатнашты. “Айыҡ ауыл” рубрикаһы ла йыл дауамында райондағы ауылдар араһында иң тәртипле, сәләмәт, тырыш, уңған халҡы өсөн конкурс алып бара. “Мәләүез йәштәре сәләмәт тормош яҡлы”, “Наркотиктарға – юҡ!”, “Һаулыҡ милли проекты”, “Сәләмәт тәндә-сәләмәт рух” рубрикалары йәш быуынды сәләмәт тормош алып барырға, уҡырға, белемле булырға, ҡуйған маҡсаттарыңа ирешергә, татыу ғаилә ҡорорға саҡыра. Ғөмүмән, башҡорттоң үҙ асылына ҡайтырға саҡыра. Ауылда эш урындары булдырыу, халыҡты эш менән тәъмин итеү өсөн шәхси фермерлыҡты үҫтереү, пропагандалауҙы маҡсат итеп ҡуя. Райондың иң тырыштары, уңғандары, тормошта ниндәйҙер ҡаҙаныштарға ирешеп, хөрмәт яулаған кешеләр, ғаиләләр тураһында “Булдыҡлы булдырыр – эшен дә уңдырыр”, “Үҙ эше – хәләл көсө”, “Беҙҙең эргәлә”, “Татыу ғаилә - ил ҡото”, “Эшҡыуар” тигән рубрикалар даими сығып тора. Халыҡтың милли аңын уятып, тырышып эшләргә, үҙаллылыҡҡа ынтылырға тигән идеяһы һыҙыҡ аҫтына ҡуйыла.\nМилли колорит, халҡыбыҙҙың менталитет үҙенсәлектәре аша килгән һыҙаттарға ҡарағанда, башҡорттарҙың этноэтикетында ғаилә-никах мөнәсәбәттәрен көйләүсе байтаҡ нормалар бар. Бында халыҡ аҡылының яңғыҙлыҡҡа, ғаиләләге балалар һанына, ата-әсәләр һәм балаларҙың үҙ-ара мөнәсәбәттәренә, ир һәм ҡатынға ҡарата һ.б. мөнәсәбәтте сағылдырыусы нормалар бар. Мәҫәлән, әгәр ҙә кеше ғаилә ҡормай оҙаҡлаһа, ололар: “Яңғыҙлыҡ яуға килешһен”, - ти. Әгәр ҙә ғаиләлә бер генә бала булһа: “Яңғыҙ бала яуҙан ҡаты”, - тиҙәр. Былар барыһы ла халыҡ аңының ныҡлы ғаилә төҙөүгә йүнәлтелгән. “Көнгәк” тә милли ғәҙәттәрҙе онотмай, ғаилә ныҡлығын, татыулығын данлап, әхлаҡһыҙлыҡҡа, иманһыҙлыҡҡа, әҙәпһеҙлеккә ҡаршы ҡаты көрәшә. Был көрәш “Татыу ғаилә - ил ҡото”, “Беҙҙең эргәлә”, “Алтын туй”, “Әхлаҡ темаһына”, “Тәрбиә”, “Нәсихәт”, “Аҙан тауышы”, “Дини йолалар”, “Хаж сәфәре”, “Дин һәм беҙ”, “Ислам донъяһында”, “Хәҙистәр” рубрикаларында асыҡ күренә. “Урам тауышы” рубрикаһында йәмғиәттәге әҙәпһеҙлек, ҡағиҙәләрҙе боҙоу, әхлаҡһыҙлыҡ хаҡында һүҙ ҡуҙғатыла. Әйткәндәй, “Көнгәк”тә дин темаһы айырым урын алып тора. Республика диниә идаралығы гәзиттәренән тыш бер генә баҫма ла исламға улай иғтибар бирмәй. Материалдарҙы әҙерләгәндә гәзиттең даими авторы, ислам дине теологы Тимербай хәҙрәт Әхмәтов менән кәңәшләшеп эшләй редакция хеҙмәткәрҙәре. Ай башында намаҙ ваҡытын баҫыу күркәм йолаға әүерелгән.\nГазета биттәрендә башҡорт халҡына хас булған тағы бер һыҙаты – ҡунаҡсыллыҡ, ихласлыҡ күҙәтелә. Ғөмүмәт,башҡорттарҙың этнопсихологияһында кешенең эске донъяһының киңлеген, алсаҡ йөҙлөлөгөн сағылдырыусы ихласлыҡ төшөнсәһе мөһим урынды алып тора. “Көнгәк”тә “Шәмбе ҡунағы” рубрикаһында ла Мәләүез еренә килеп төшкән ҡунаҡты ололап, уға айырауса ҙур иғтибар йүнәлтелә. Ололарҙы ололай белеү, үлгәндәрҙең ҡәберен белеү, ҡаһарман олатайҙарыбыҙ хаҡында изге иҫтәлек һаҡлау – гәзит биттәрендә тағын бер милли үҙенсәлеккә эйә тема. Мосолман йолалары буйынса башҡорт ата-бабаларын ҡәҙер хөрмәт менән теге донъяға оҙатҡас, ҡәберҙәрен таҙартып, тәрбиәләп, тоторға, тамырын онотмаҫҡа тейешле. “Көнгәк” биттәрендә лә ата-бабаларға хөрмәтте, иҫтәлекте сағылдырған мәҡәләләрҙе йыш күрергә була: “Ветерандар – ҡаһарманлыҡ өлгөһө”, “Утлы күмер һымаҡ хәтер”, “Яугир даны – мәңгелек”, “Ҡаһарман яҡташтарыбыҙ”, “Һуғыш балалары”, “Улар ил тарихын һаҡлай” һ.б. исембашлы мәҡәләләр аша баҫма халыҡта ололарға ҡарата ихтирамлыҡ тәрбиәләй. Эшһөйәрлек, тырышлыҡ - башҡорт халҡы менталитетының иң төп үҙенсәлектәренең береһе. Ата-бабаларыбыҙҙан күсеп килгән был ыңғай сифат бөгөн дә халҡыбыҙға хас. Тәбиғәте менән баҫалҡы башҡорттоң хәҙерге сауҙа шарттарында яңы холоҡ һыҙатары асылыуы күҙәтелә. “Беҙ – булдыҡлы халыҡ, йәки башҡорт эшҡыуарлығы үҫергә тейеш” [2;№34] мәҡәләһендә башҡорттар араһында бәләкәй һәм урта эшҡыуарлыҡты үҫтереү, уға йәштәрҙе ылыҡтырыу, психологик һәм башҡа кәртәне йырып сығыуҙа мәғлүмәти-методик ярҙам күрһәтеү, ҡайҙалыр ситтә эшләү түгел, ә үҙ төйәгеңдә, ата-бабалар ерендәэш асып, ауылдаштарыңды эш менән тәъмин итеү, онотолған шөғөл-кәсептәрҙе тергеҙеү кеүек көнүҙәк мәсъәләләр ҡаралған. Гәзит биттәрендә район халҡын һәр саҡ тырышып эшләргә, эшһөйәр, маҡсатҡа ирешеүсән булырға саҡырған мәҡәләләр сығып тора. Уларҙың бер нисәүһен генә атап үткәндә, исембаштарынан уҡ әйҙәүсе һүҙбәйләнештәр осратырға була: “Тырыштар һәр саҡ уңышҡа өлгәшә”, “Иң мөһиме – көсөңә ышаныу”, “Тормошто хеҙмәт биҙәй”, “Яҡшы йәшәр өсөн тырышып эшләргә кәрәк”, “Тырышып эшләйҙәр, шуға яҡшы йәшәйҙәр” һ.б. Хәҙерге заманда хеҙмәт, тырышлыҡ, уңғанлыҡ ярҙамында милләте донъя кимәлендә күтәреү, данлау – “Көнгәк”тең генә түгел, дөйөм башҡорт халҡыбыҙҙың маҡсаты.\n“Көнгәк”тең милли колоритлы булыуы хис шикһеҙ. Баҫма тәүге һанынан үҙенең эшмәкәрлеген тыуған илгә һөйөү, телде һаҡлап алып ҡалыу, милли аңды уятыу, милләтте күтәреү, дәртләндереү, йәш быуынды ысын патриот итеп тәрбиәләү маҡсатына йүнәлдерә. Әсә теле үҫһен, һаҡланһын, башҡорт телендә һөйләшһендәр, шатланһындар, йырлаһындар, үҙ халҡының бай тарихын өйрәнһендәр, тип тырыша “Көнгәк” гәзите. Баҫма республикала билдәлелек һәм ҙур иғтибар яуланы. Был ҡаҙаныштар һәм гәзиттең милли колоритлы, үҙенсәлекле, булыуында баш мөхәррир шәхесе роле, йоғонтоһо көслө. “Көнгәк” газетаһын көслө рухлы, башҡорт милли хәрәкәтендә әүҙем ҡатнашып, Башҡортостандың үҙаллылыҡ яулауына тос өлөш индергән, яҡташтарында милли үҙаңды уятҡан “Көнгәк” ижтимағи-сәйәси ойошмаһын етәкләгән, башҡорт рухын яҡлаған һәм һаҡлаған С.Һ.Әмиров кеүек уҙаман етәкләгәндә “Көнгәк” баҫмаһы милләтенә, теленә, рухына һәр саҡ тоғро ҡаласаҡ.\nШулай итеп, “Көнгәк” гәзите тышҡы биҙәлеше һәм эстәлеге менән дә милли баҫма талаптарына тулыһынса яһап бирә, республиканың башҡа район газеталары өсөн дә милли баҫма өлгөһө булып тора. Урындағы халыҡта илһөйәрлек хисен уятып, халҡыбыҙ яҙмышында ҙур рухи таяныс булараҡ, мөһим роль уйнай.\nАбдрахманова Л. Мотай – һөйәлле ҡуллы батыр хеҙмәт улдар төйәге // “Көнгәк” гәзите, 2012 йыл, №10-11.\nБикйәнова Р. Беҙ – булдыҡлы халыҡ,йәки башҡорт эшҡыуарлығы үҫергә тейеш // “Көнгәк” гәзите, 2011 йыл, №34.\nМамардшвили М.К. О философии // Вопросы философии. 1991. №5.\nӘхмәтйәнова Н.Ә. Баш ҡала башҡорттары мәҙәниәтендә “Киске Өфө” милли баҫмаһы// Городские башкиры: прошлое, настоящее, будущее. – Уфа: ИИЯЛ УНЦ РАН. – 2008.\nЮлдыбаев Б. Патриотическое воспитание современной молодежи // Ватандаш, 2011, №2.\nRetrieved from "https://wikisource.org/w/index.php?title=Башҡортостан_район_газеталарында_милли_концепция_сығышы_(Мәләүез_районының_«Көнгәк»_газетаһы_миҫалында)&oldid=452760"\nThis page was last edited on 13 January 2016, at 13:17.


Мигранттарға хөрмәт юҡ\nОшо көндәрҙә "Башинформ" агентлығында үткән матбуғат конференцияһы Башҡортостан Республикаһында миграция сәйәсәтен көйләү проблемаларына арналды. Унда Рәсәйҙең демография һәм миграция өлкәһендә эшләүсе иң билдәле белгестәрҙең береһе, Рәсәй Фәндәр академияһы халыҡ - хужалыҡ күҙаллау институтының миграция лабораторияһы етәксеһе, БДБ һәм Балтия илдәрендә миграция буйынса бойондороҡһоҙ тикшереү советы рәйесе, БДБ - ла мәжбүри миграция проблемаларын өйрәнеү үҙәге президенты Жанна Зайончковская ҡатнашты.\n- Миграция мигранттарын биреүсе дәүләттәр үҫеше өсөн дә, уларҙы ҡабул итеүселәр өсөн дә ҡулайлы. Рәсәй һәм шулай уҡ Башҡортостан кеүек транзит төбәктәр өсөн миграция мәсьәләләре торған һайын ҙурыраҡ әһәмиәткә эйә була бара, - тип билдәләне Жанна Зайончковская. - Сөнки Рәсәй эшкә һәләтле халыҡтың етди кәмеүе кеүек уникаль хәлде кисергәне ю ҡ әле. Дәүләттең иҡтисади үҫеше һәм уның иҡтисади потенциалы\n- хәүеф аҫтында. Бөгөнгө 40 - 45 йәшлек граждандар нәҡ хәүе ф\nМатбуғат конференцияһында шулай уҡ Швейцария Хөкүмәтенең ү ҫеш һәм хеҙмәттәшлек буйынса идаралығы директоры урынбаҫары Доротея Кольде ханым да ҡатнашты. Ошо көндәрҙә Өф өлә "Башҡортостан Республикаһында миграция процестарын көйлә ү бурыстарына" арналған "түңәрәк өҫтәл" үтеүен билдәләргә кәрәк. Унда сығыш яһаусы миграция ведомстволары в әкилдәре, миграция өлкәһендә эшләүсе ғалим - эксперттар,\nреспубликаның йәмәғәт ойошмалары вәкилдәре әлеге ваҡытта Башҡортостан халҡының 10 проценттан ашыуын егерменсе быуаттың 90 - сы йылдар мигранттары тәшкил итеүен әйтеп үтте . Тотош Рәсәйҙә һәм, айырым алғанда, Башҡортостанда,\nдемографик үҫеш һәм хеҙмәт ресурстарын яңынан етештереүгә б әйле проблемалар күҙәтелә. Миграцион процестар һөҙөмтәһе республиканың этник картинаһында үҙгәрештәр тенденцияһы барлыҡҡа килеүенә йоғонто яһай: миграцион процесҡа Башҡортостандың барлыҡ этностары, Рәсәй һәм БДБ илдәренең кү п кенә этностары йәлеп ителә.\nДоротея Кольде ханым хәбәр итеүенсә, "түңәрәк өҫтәлдә" яң ы проекттыңтөбәктәге миграцион сәйәсәт һәм мигранттарға ярҙа м һәм уларҙың интеграцияһына арналған презентацияһы үткән.\n- Беҙгә партнерҙарса тәҡдим менән Рәсәйҙең ике төбәге: Башҡортостан һәм Ставрополь крайы мөрәжәғәт итте, - тип һөйләй Кольде ханым. - Билдәле булыуынса, республикала өсөнсө йыл Өфө эргәһендә иммигранттар өсөн компактлы йәшәү у рыны төҙөү буйынса башҡорт - швейцар проекты тормошҡа ашырыла. Һәм комплекслы программа төҙөү хеҙмәттәшлектең эҙмә - эҙлекле дауамы булып торасаҡ. Швейцарияла ла ошондай s: проблемалар өҫтөндә эшләргә тура килеүен әйтергә кәрәк, һәм был өлкәлә универсаль рецептар юҡ.\nРеспубликаның ҡасаҡтар һәм мәжбүри күскенселәр йәмғиәте рәйесе Дмитрий Погорельскийҙың һүҙҙәренә ҡарағанда, швейцар хөкүмәтенең ярҙамы, һис шикһеҙ, мөһим, һәм был финанс күҙлектән сығып ҡарағанда ғына ла түгел. Башҡортостандың власть органдарына, халыҡҡа һәм дәүләткә ҡарамаған ойошмаларға иртәме - һуңмы мигранттарға ҡарата бер\nмәғәнәле позиция биләргә тура киләсәк. Әммә ҡануниәттең нәҡ\n"кәмселектәре" "артыҡлыҡтары" кеүек үк эшмәкәрлекте мигрант\nобразын тамырынан үҙгәртерлек итеп ҡорорға мөмкинселек бирмәй.\nХәҙер уртаҡ көс республиканың миграцион сәйәсәтен булдырыуға йүнәлтеләсәк. Бәлки, мохтаждарға мәжбүри күскенсе\nстатусын биреү проблемаһы ла хәл ителер - 2002 йылға тиклем\nике меңдән ашыу кешегә бирелгәндән һуң, был процесс туҡтап ҡалғайны.\n- Федераль миграция сәйәсәтенең төп векторы мәжбүри күскенселәрҙе ҡабул итеүгә йүнәлтелгән ине, федераль хеҙмәт\nошо бурыстарға яраҡлашты, - тип билдәләй Жанна Зайончковская. - Әммә тәҡдим ителгән программаның дүрттән бер өлөшө генә финансланғанда маҡсаттарға өлгәшмәү өсөн кемде ғәйепләргә мөмкин Беҙҙең бәлә проблемаларҙың\nалдынан түгел, ә уларҙың ҡойроғонда һөйрәлеп барыуҙа.\nБеренсе сиратта миграцион һәм урындағы берләшмәләргә тығыҙ мәғлүмәт контакты булдырырға, артабан - мәктәптәрҙә уҡытыусылар һәм уҡыусылар менән эште яйға һалырға кәрәк.\nОлег Яровиков фотоһы (4).


Асылыма ҡайтам » журнал Башкортостан кызы | Башҡортостан ҡыҙы журналы\nӨфөнән Гөлназ Ҡорамшинаның башҡорт милли кейеме менән ҡыҙыҡһыныуына өләсәһе сәбәпсе булған. Бала сағы Башҡортостандан алыҫта, Томск ҡалаһында үткән ейәнсәре ҡунаҡҡа ҡайтҡанда, уның менән тик туған телдә аралашырға ынтыла ул. Бер нисә йыл элек Гөлназ тыуған яғына күсеп ҡайтҡас, осрашыу-күрешеүҙәр йышая.\nСәйләндән төрлө матурлыҡ тыуҙырған, биҙәүестәр эшләгән, сигеү-тегеүгә маһир ейәнсәренән өләсәһе бер көн һаҡал тегеп биреүен һорай. Нимә һуң ул һаҡал? Ни өсөн тағалар? Ниндәй була? Гөлназ был һорауҙарына яуапты төрлө сығанаҡтарҙан эҙләй, үҙ аллы өйрәнә, оҫталыҡ дәрестәренә лә йөрөй. Башҡорт мөхитенә һыуһаған күңел һәр яңылыҡты һеңдерә, милли кейем, биҙәүестәрҙең серле донъяһы үҙенә тарта, ылыҡтыра бара...\nБәйгегә тәҡдим иткән таҡыяны теккәндә, боронғоса килеп сыҡһын өсөн, Гөлназ тарихсы Альберт Мәхмүтов кәңәштәренә таяна.\nТеги: Таҡыя нағышы Ҡулыңдан һөйөн


Фәйез — Башҡорт Википедияһы\nФәйез, Фәйзи, Фәйзрахман — башҡорт ир-ат исеме. Башҡа төрки халыҡтарҙа ла Фәйез, Фәйзи, Фәйзрахман исемдәре бар.\nБашҡорт теленә ғәрәп теленән ингән. Белем, муллыҡ, йомартлыҡ, рәхимлелек, еңеүсе тигән мәғәнәгә эйә.\nЗәғәфүрәнов Фәйзрәхман Зәғәфүрән улы (10 октябрь 1913 йыл — 5 сентябрь 1975 йыл) — башҡорт совет дәүләт эшмәкәре, 1950—1967 йылдарҙа Башҡорт АССР-ы Юғары Советы Президиумы Рәйесе. Совет-фин һәм Бөйөк Ватан һуғыштарында ҡатнашыусы. Ҡыҙыл Йондоҙ (1940), ике Хеҙмәт Ҡыҙыл Байраҡ (1957, 1963) һәм «Почёт Билдәһе» (1949) ордендары кавалеры.\nХисмәтуллин Фәйзрахман Шәйхитдин улы (2 декабрь 1925 йыл — 1998 йыл) — партия, дәүләт һәм йәмәғәт эшмәкәре, крайҙы өйрәнеүсе. Бөйөк Ватан һуғышында ҡатнашыусы. 1965—1977 йылдарҙа КПСС-тың Әбйәлил район комитетының беренсе секретары, 1977—1986 йылдарҙа Башҡорт АССР-ы Юғары Советы Президиумы секретары. КПСС-тың XXIV (1971) һәм XXV (1976) съездары делегаты. Башҡорт АССР-ының 7-11-се саҡырылыш Юғары Советы депутаты. БАССР-ҙың 1977 йылғы Конституцияһын әҙерләүҙә һәм ҡабул итеүҙә ҡатнашыусы.\nҒәскәров Фәйзи Әҙһәм улы (21 октябрь 1912 йыл — 18 июнь 1984 йыл) — беренсе башҡорт профессиональ бейеүсеһе, хореограф һәм балетмейстер. БАССР-ҙың (1944) һәм РСФСР-ҙың (1975) атҡаҙанған сәнғәт эшмәкәре, Салауат Юлаев исемендәге дәүләт премияһы лауреаты (1967).\nВәлиев Фәйзи Ислам улы (1892 — 29 ноябрь 1941) — партия һәм хужалыҡ хеҙмәткәре, шағир һәм яҙыусы. Беренсе бөтә донъя һәм Граждандар һуғышында ҡатнашыусы.\nИсмәғилев Фәйзрахман Абдрахман улы (24 март 1955 йыл) — рәссам, 1986 йылдан СССР Рәссамдар союзы ағзаһы. Башҡортостан Республикаһының атҡаҙанған рәссамы (1997) һәм Салауат Юлаев исемендәге дәүләт премияһы лауреаты (2004).\nФәйзи Әхмәт Сафа улы (ысын фамилияһы — Фәйзуллин) (1903—1958) — татар совет яҙыусыһы, шағир-лирик, либреттолар яҙыусы, драматург, әҙәбиәт белгесе. РСФСР-ҙың атҡаҙанған сәнғәт эшмәкәре (1957). Ғабдулла Туҡай исемендәге ТАССР дәүләт премияһы лауреаты. (1958).\nФәссәхетдинов Фәйзрахман Фәссәхетдин улы (1925—2009) — Бөйөк Ватан һуғышында ҡатнашҡан, сержант, «Батырлыҡ өсөн» миҙалына (1945) лайыҡ булған. Һөнәре — агроном.\nФәйезов Ғәли Биктимер улы (20 июль 1948 йыл) — ғалим-философ, дәүләт хеҙмәткәре һәм йәмәғәт эшмәкәре. Философия фәндәре кандидаты. Башҡортостан Республикаһының 1-се класлы баш дәүләт кәңәшсеһе. Башҡортостан Республикаһының атҡаҙанған мәҙәниәт хеҙмәткәр.\nФәйезов Абзам Ахун улы (рус. Фаизов Абзам Ахунович) (1903—?)— Бөйөк Ватан һуғышында ҡатнашыусы. 112-се Башҡорт кавалерия дивизияһы яугиры, гвардия рядовойы, гвардия ҡыҙылармеецы.\nФәйезов Фәнүз Фәйез улы (1935 йылдың 22 июле, Мишкә районы Ҡыйғаҙытамаҡ ауылы, Башҡорт АССР-ы — 15 ноябрь, 2009, Краснохолмский, Башкортстан Республикаһы) - «Башнефть» етештерү берләшмәһенең Краснохолмский эштәре идараһы быраулаусыһы, Социалистик Хезмәт Геройы.\nФәйезов Фәйзрахман Вәлетдин улы (16 декабрь 1921 йыл — 19 октябрь 1998 йыл) — БАССР-ҙың Шишмә районы Салауат исемендәге колхоз рәйесе, Социалистик Хеҙмәт Геройы. Бөйөк Ватан һуғышы яугиры.\nФәйезов Рөстәм Шәриф улы (4 ноябрь 1950 йыл) — СССР һәм Рәсәй спортсыһы һәм бобслей буйынса тренеры. 1994 йылдан Башҡортостан Республикаһының Юғары спорт оҫталығы мәктәбенең өлкән тренеры, бер үк ваҡытта РСФСР (1987—1991), Рәсәй (1992 йылдан) йыйылма командалары тренеры һәм Рәсәй үҫмерҙәр йыйылма командаһының (2010 йылдан) өлкән тренеры; 2009 йылдан — Өфө ҡалаһындағы 15-се Олимпия резервы балалар һәм үҫмерҙәр махсус спорт мәктәбенең бобслей буйынса тренеры. СССР-ҙың спорт мастеры. Рәсәй Федерацияһының атҡаҙанған тренеры (2001), бөтә Рәсәй категорияһындағы судья. Башҡортостан Республикаһының атҡаҙанған физик культура хеҙмәткәре (1998) һәм Халыҡтар дуҫлығы ордены кавалеры (2006).\nСулейманова Р. А. Башкирско-русский словарь-справочник личных имен и фамилий. — Уфа, 2013. — 364 с. ISBN 978-5-91608-111-4\nХисамитдинова Ф.Ғ., Төпәев С. Х. Төрки сығанаҡлы һәм төрки элементлы башҡорт исемдәре. — Өфө, 2006\nТ. Кусимова. В мире имён\nТ. Күсимова. Исемдәр донъяһында\nhttps://ba.wikipedia.org/w/index.php?title=Фәйез&oldid=1083795 ҡабул ителгән\nБыл бит һуңғы тапҡыр 17:12 12 октябрь 2021 үҙгәртелгән.


Һәр ғәмәлгә яуап тоторға тура килә » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Һәр ғәмәлгә яуап тоторға тура килә\n“Кисермәҫлек хата яһағанымды аңланым...”\nАуылда тыныс ҡына, үҙ яйы менән һәүетемсә донъя көткән әсәйем бер көн ифрат дәртле тауыш менән шылтырата: юғары уҡыу йортон бөткәндәренә ҡырҡ йыл тулыу айҡанлы курсташтары осрашыу ойоштора икән. Йәшлек хәтирәләрен йылдар юямы һуң: әсәйем “һабаҡташтарының ҡайһы берәүҙәрен диплом алғандан бирле күргәнем юҡ, бер аралашыуға ни етә” тип, юлға ла йыйына башланы.\nСара баш ҡала янындағы ҡасабаларҙың береһендә, Фәниә исемле курсташтарының йортонда, үтә булып сыҡты. Һабаҡташтар республиканың төрлө төбәктәренән ике тиҫтәләгән кеше йыйылмаҡсы икән. Өфөгә килеп еткән әсәйемде беҙ иптәшем менән машинала алып барып ҡуйырға булдыҡ. Ул юл ыңғайы:\n– Фәниәне 40 йыл күргәнем юҡ... Эй, яҙмышы ҡатмарлы булды шул уның. Тыуған яғына кире әйләнеп ҡайтҡан икән, – тип, йорт хужабикәһен хәтергә алып, бик тулҡынланып барҙы. Әлбиттә, төпсөнөп торманыҡ, хәйер, ваҡыт та юҡ ине.\nТейешле адрес буйынса килеп төшкәс, беҙҙе бик ихлас ҡаршы алдылар. Моңһоуыраҡ ҡиәфәтле бер апай килеп күреште. Фәниә апай тигәнебеҙ ошо икән.\nМин барыһы менән күрешермен дә кире ҡайтырмын тип сабыр ғына ситтә баҫып торам. Шул саҡ теге ханым әсәйемдән һорай ҡуйҙы:\n– Дилара, был һинең бишенсе курстан һуң тыуған ҡыҙыңмы?\nАтайым менән студент саҡта уҡ ғаилә ҡорған, уның менән дүрт тиҫтә йылдан ашыу татыу, мөхәббәтле, бәхетле тормош кисергән әсәйем ыңғай яуап бирҙе, артабан улар әңгәмәләшә-әңгәмәләшә башҡа ҡунаҡтар яғына йүнәлде, беҙ иһә ҡайтып киттек. Байтаҡ ваҡыт үткәс, форсат сыҡҡанда, әсәйем миңә ошо осрашыу, Фәниә курсташының аяныслы яҙмышы хаҡында бәйән итте. Күптәргә ғибрәт булырлыҡ тарих булып сыҡты был.\nБәйһеҙ тормош бәләһе\n...Фәниәнең атаһы менән әсәһе бик иртә донъя ҡуйғас, туғандары оҙаҡ уйлап тормаған, уны балалар йортона тапшырған. Ҡыҙыҡһыныусан һәм етеҙ ҡыҙ унда нимә кисергән дә нисек үҫкән – уныһын яҙып тормаһаҡ та, аңлайһығыҙ. Белем алырға теләге булған ҡыҙ мәктәпте тамамлағас, юғары уҡыу йортона уҡырға ингән. Башта һәр лекцияға, дәрескә ҙур ҡыҙыҡһыныу, теләк менән йөрөгән Фәниәне бер ни тиклем ваҡыттан һуң алмаштырып ҡуялармы ни: студенттарҙың ирекле тормошо уның башын тамам әйләндергән, уҡыуҙан бигерәк, күңел асырға, кәйеф-сафа ҡорорға әүәҫләнеп алған. Ошо уҡ юлды ҡыуған дуҫтары ла ҡайҙан табылып торған тиерһең... Бәлки, ҡурсалап, дәртләндереп, күңелен күтәреп, дөрөҫ юлға өндәп торған терәге –яҡындары юҡлығы ла быға сәбәпсе булғандыр? Хәйер, балалар йортонда тәрбиәләнгәндәрҙең күңеле һәр саҡ китек икәнлеген, наҙ һәм һөйөү күреп үҫмәгән сабыйҙарҙың йөрәге ғүмер буйы яралы булғанлығын әйтәһе бармы һуң... Шуға күрә улар ғүмер юлында йышыраҡ яңылыша, күптәре тайғаҡ юлға баҫҡаны ла билдәле.\n...Бишенсе курсҡа еткәндә, Фәниәнең ауырға ҡалыуы асыҡлана. Кемдән, ул әҙәм был хаҡта беләме-юҡмы, ярҙам итергә хәленән киләме – былары ҡараңғы. Фәниә иһә хәл-торошоноң ниндәй икәнлеген бик һуң белеп ҡалған, тиҙәр. Үҙе ҡайһы бер әхирәттәренә ауырынан бер нисә тапҡыр ҡотолорға маташып ҡарағанын да һөйләгән, имеш. Әммә уның “тырышлығынан” бер ни килеп сыҡмаған. Аҙаҡҡаса, киңерәк әйбер кейеп, ҙурая барған эсен йәшерергә тырышып йөрөгән бисара ҡыҙ.\nНисек кенә булмаһын, уҡыу йортонда уның хәленә ингәндәр. Ул диплом яҙып һәм яҡлап өлгөргән, ә бына юғары уҡыу йортон тамамлау тураһындағы документты тантаналы тапшырған көндә, ауырып китеп, бала табыу йортона эләккән... Асыҡланыуынса, ул бер табипҡа ла күренмәгән, иҫәптә лә тормаған, шуға ла буласаҡ әсәйҙе үҙе ише яуапһыҙ ҡатын-ҡыҙҙар өсөн махсус учреждениеға алып киткәндәр. Шулай итеп, төркөмдәштәре диплом алған көндө Фәниә бер юлы ике балаға – малайға һәм ҡыҙға әсәй булған...\n“Нисек кенә булмаһын, ҡыртыраҡ холоҡло, яндырай Фәниә беҙгә бик йәл булды. Ул сабыйҙары менән ҡайҙа барырға, нимә эшләргә тейеш ине артабан? Курсташтар менән һөйләштек тә, хәлдән килгәнсә кәрәк-яраҡ алып, бала табыу йортона юлландыҡ, хәлен беләйек, күңелен күрәйек, тинек. Тик Фәниә беҙҙе бик һалҡын ҡаршы алды. Ул ғына түгел, хатта әрләшә башланы: “Нимә тип миңә киләһегеҙ ул? Кем һеҙҙән һораны? Ул балалар миңә кәрәкмәй! Барыбер дауаханала ҡалдырып сығам!” – тип ҡырт киҫте. Өгөтләүҙәргә, ярҙам тәҡдим итеүгә битараф ҡалған Фәниә эргәһенән бик күңелһеҙләнеп ҡайтып киттек шул саҡта”, – тип хәтерләй әсәйем.\nҺәр кем үҙ яҙмышы өсөн үҙе яуап бирә шул. Бишенсе курсты тамамлаған курсташтар ҙа оҙаҡламай төрлө төбәккә тарала, йүнәлтмә буйынса райондарға эшкә ҡайта. Фәниәнең дә яҙмышы йылъяҙмалар боролошонда аҙашып ҡала.\nКүңелде һыҡратҡан яра\nБер ни тиклем ваҡыттан һуң уның Өфөлә ҡалмауы, Себер яҡтарына сығып китеүе, унда тормошҡа сығып, эшләп йөрөүе, ике балаға әсә булыуы мәғлүм була. Һәм бына, 40 йыл үткәндән һуң – курсташтар осрашыуы. Ҡайҙа-ҡайҙа бит әле – Фәниәнең йортонда!\nӘсәйем ошо осрашыуҙа хужабикә менән байтаҡ әңгәмәләшеп ултырыуын һөйләне. Минең турала һорауы ла юҡҡа булмаған икән: күңеле тулы үкенес булған ҡатын ҡасандыр ҡалдырып киткән балаларын бер ваҡытта ла онотмаған. Миңә ҡарап, үҙенең дә ҡыҙы һәм улы ошо йәштә булырға тейешлеген иҫләгән икән...\nҠәҙимге тормош кисерҙем, нисек тә йәшәргә, эшләргә тырыштым, тип бәйән иткән Фәниә ханым. Кейәүгә сыҡҡас, ике ҡыҙы тыуған. Уларҙы хәлдән килгәнсә яҡшы тәрбиәләргә, белем бирергә, тормошта үҙ урындарын табырға ярҙам иткән. Тик ҡасандыр йәшлек таңында яһаған хаталы аҙымы уға бер ваҡытта ла тынғылыҡ бирмәгән, йөрәгендәге ҡанлы яра булып, бәхет ҡояшын ҡаплап торған. Күҙ йәштәре аша:\n– Бала табыу йортонда ҡасандыр аңһыҙлыҡ менән ташлап киткән сабыйҙарымды йылдар дауамында өмөтләнеп эҙләнем һәм әле лә эҙләйем.\nҠыҙғанысҡа ҡаршы, аныҡ ҡына мәғлүмәт юҡ. Улым был яҡты донъя менән хушлашҡан тигән хәбәр ишеттем, ысынмы-юҡмы икәнлеген белмәйем. Ә бына ҡыҙымды ҡасандыр ҡыҙлыҡҡа алған кешеләр һаман да сер булып ҡала – мәғлүмәт юҡ. Бына шулай, ҡырҡ йыл элек илатып, етем итеп торғоҙоп ҡалдырған балаларым менән ошо Ерҙә йәшәйем, ошо уҡ һауаны һулайым, әммә осрашыу бәхетен кисерә алмайым. Ни тиклем ҙур хата, кисермәҫлек гонаһ яһағанымды Аллаһ Тәғәлә артабан биргән һынауҙар аша аңланым. Кейәүгә сығып тапҡан ҡыҙҙарым хәҙер үҙҙәре әсәй, әммә ейәндәремдең һаулығы үтә насар. Ғәфү итмәҫлек ҡылығымдың ҡоһоро был, ҡылған гонаһым өсөн түләү, – тип әсенеп һөйләгән Фәниә апай аяныслы яҙмышы тураһында.\n...Курсташтарын йыйып, матур осрашыу ойоштороу теләге ана шул йөрәген яралап торған яҙмыш ярсыҡтарын бергә йыйып, уларға матур йәшлек хәтирәләрен ҡушып, күңеленә тыныслыҡ эҙләү ысулы булғандыр ҙа, бәлки. Кем белә? Шуныһы мәғлүм: был донъяла һәммәбеҙгә лә ҡылған ҡылыҡтарыбыҙ өсөн яуап бирергә тура килә. Был – тормоштоң ябай, әммә ғәҙел ҡануны.\nАвтор: Файза ӘМИНЕВА


Рөстәм Хәмитов Мәсетле районында мебель производствоһында булды // Иҡтисад | новости башинформ.рф\nРөстәм Хәмитов Мәсетле районында мебель производствоһында булды\n11:43, 15 апреля 2016 Иҡтисад\n14 апрелдә Башҡортостан Башлығы Рөстәм Хәмитов Мәсетле районына эш сәфәре барышында Оло Ыҡтамаҡ ауылындағы «Вега» мебель фабрикаһында булды. Предприятиеға 2000 йылда нигеҙ һалынған.\nӘлеге ваҡытта фабрикала 40 төрҙән ашыу йомшаҡ мебель етештерелә. Мебель эшләү өсөн материалдарҙың бер өлөшө Өфө фанера комбинатынан һатып алына. Быйыл 1 444 гектар майҙанлыҡ урман участкаһын ҡуртымға алыу тураһында килешеү төҙөлгән һәм таҡталар әҙерләү ойошторолған.\nФабрика етәксеһе Иван Скрябин әйтеүенсә, йыл һайын предприятиела 25 миллион һумлыҡ продукция сығарыла. 2012 йылдан алып производство «Сельхозхимия» предприятиеһы оҫтаханаһының элекке бинаһында 3 мең квадрат метр майҙанды биләй. Рөстәм Хәмитов каркаслы, бысыу һәм йыйыу цехтарын ҡараны. Бинаны реконструкциялау һәм заманса ҡорамалдар һатып алыу өсөн 10 миллион һумдан ашыу аҡса һалынған, тип билдәләне Иван Скрябин. Был хеҙмәткәрҙәрҙең эш шарттарын яҡшыртырға мөмкинлек биргән.\nМебель Оло Ыҡтамаҡ, Яңы Балаҡатай, Мәсәғүт ауылдарында, шулай уҡ Свердловск өлкәһендә «Вега» сауҙа йорттары аша һатыла.\nМәсетле районында Рөстәм Хәмитов шулай уҡ Оло Ҡыҙылбай ауылында «Ҡыҙылбай» яуаплылығы сикләнгән йәмғиәтенең эшмәкәрлеге менән танышты, район үҙәге Оло Ыҡтамаҡта Ыҡ йылғаһы тамағындағы һыуһаҡлағыс буйында урынлашҡан «Ҡарағай» шифаханаһында булды.\nТеги: производство,мебель,«ҡарағай» шифаханаһы,бр башлығы


Үҫентеләр оҙонаймаһын өсөн ни эшләргә?\n17 Март , 23:00\nҠояш әле һараныраҡ йылыта. Һөҙөмтәлә үҫентеләр оҙоная, сибеккә әйләнә, бер-береһенә сырмалып үҫә башлай. Нимә эшләргә?\nИртәрәк уңыш алырға теләгән баҡсасылар үҫенте ултыртып өлгөрҙө. Әммә ҡояш әле һараныраҡ йылыта. Өҫтәмә фитолампа ҡуйылмаһа, үҫентеләр оҙоная, сибеккә әйләнә, бер-береһенә сырмалып үҫә башлай.\nБыл осраҡта мул уңышҡа өмөт итеп булмай, күләм аҙаясаҡ. Үҫенте ауырыуҙарға дусар ителә. Улар ныҡ булһын өсөн нимә эшләргә? Буйға үҫкәндәрҙе ҡотҡарыу мөмкинме? Был һорауҙарға Рәсәй ауыл хужалығы үҙәгенең Башҡортостан буйынса филиалы белгесе Эльма Садиҡова яуап бирә.\n"Тәү сиратта үҫентеләрҙең оҙонайыуына килтергән сәбәптәрҙе һанап үтәйек: көн яҡтыһы етмәүе, температураның ҡырҡа үҙгәреүе, ашламаларҙы дөрөҫ ҡулланмау, үҫентеләрҙе пленка, йә япма аҫтында оҙаҡ тотоу, орлоҡтарҙы ҡуйы итеп сәсеү, һыуҙы күп ҡойоу.\nӘгәр үҫентеләрегеҙ оҙонайһа, тиҙ арала махсус фитолампа ҡуйығыҙ, ул 12-18 сәғәт дауамында яҡтыртырға тейеш. Шытымдар бер-береһенә ҡамасауламаһын өсөн орлоҡтарҙы бытыштырып ултыртмағыҙ. Әгәр улар күп булһа, ҡамасаулағандарын күсерегеҙ. Борос, баклажан, пеларгония, мәҫәлән, бер урындан икенсеһенә күсергәнде яратмай. Өйҙә һауа температураһы 24-25 градустан артһа, үҫентеләр тиҙ үҫә башлаясаҡ һәм яҡтыға тартыласаҡ. Һыуҙы ла күп ҡойорға ярамай. Ер дымлы булып торорға тейеш", - тип кәңәш итә Эльма Садиҡова.\nБынан тыш, белгес бүлмәлә ултырған үҫентеләрҙе ашлау мөһим түгел ти. Әлбиттә, шытымдар тигеҙ күтәрелмәһә, сибек булһа, япраҡтары бөрөшһә, гуматтар менән туҡландырырға була.\nОҙонайған үҫентеләрҙе ҙурыраҡ һауыттарға күсереп ултыртып ҡына ҡотҡарып була.


22 Февраль 2011, 13:46\nБашҡортостан төбәк муниципалитеттары үҫеше программаһын эшләү буйынса Волга буйы округының биш төбәге иҫәбенә инде. Бындай программа, федераль Конституцияға ярашлы, Рәсәйҙең бөтә субъекттарында ла мотлаҡ булырға тейеш. Әммә башҡа төбәктәр уны индерергә ашыҡмай. Волга буйы федераль округында, беҙҙең республиканан тыш, Татарстан, Удмурт һәм Мордва Республикалары, Ульяновск өлкәһе генә ошондай программа төҙөгән. Муниципалитеттар һанына килгәндә, улар Башҡортостан менән Татарстанда иң күбе. РФ Президентының Волга буйы федераль округындағы тулы хоҡуҡлы вәкиле урынбаҫары Николай Овсиенко әйтеүенсә, бөгөн округта барлығы 6,3 мең муниципаль берәмек һанала. Шуларҙың 989-ы – Татарстанда, 895-е – Башҡортостанда. Мари Илендә 149 ғына икән. Әйткәндәй, муниципалитеттар төбәктең ҙурлығына ҡарап ҡына түгел, ә халыҡтың һанына, ауыл-ҡасабаларҙың арауығына ҡарап та бүленгән. Республикала муниципаль хеҙмәткәрҙәр ҙә күп һанлылығы менән айырылып тора – яҡынса һигеҙ мең тирәһе. Мордовия һәм Сыуашстанда, мәҫәлән, 2,5 мең самаһы.\nБашҡортостан төбәк муниципалитеттары үҫеше программаһын эшләү буйынса Волга буйы округының биш төбәге иҫәбенә инде.\nБындай программа, федераль Конституцияға ярашлы, Рәсәйҙең бөтә субъекттарында ла мотлаҡ булырға тейеш. Әммә башҡа төбәктәр уны индерергә ашыҡмай. Волга буйы федераль округында, беҙҙең республиканан тыш, Татарстан, Удмурт һәм Мордва Республикалары, Ульяновск өлкәһе генә ошондай программа төҙөгән.\nМуниципалитеттар һанына килгәндә, улар Башҡортостан менән Татарстанда иң күбе. РФ Президентының Волга буйы федераль округындағы тулы хоҡуҡлы вәкиле урынбаҫары Николай Овсиенко әйтеүенсә, бөгөн округта барлығы 6,3 мең муниципаль берәмек һанала. Шуларҙың 989-ы – Татарстанда, 895-е – Башҡортостанда. Мари Илендә 149 ғына икән. Әйткәндәй, муниципалитеттар төбәктең ҙурлығына ҡарап ҡына түгел, ә халыҡтың һанына, ауыл-ҡасабаларҙың арауығына ҡарап та бүленгән. Республикала муниципаль хеҙмәткәрҙәр ҙә күп һанлылығы менән айырылып тора – яҡынса һигеҙ мең тирәһе. Мордовия һәм Сыуашстанда, мәҫәлән, 2,5 мең самаһы.


Һау - сәләмәт сабыйҙар тыуһын өсөн\nБала табыу учреждениеларының эш практикаһына бала табыу сертификаттарын индереү тура һәм күсмә мәғәнәлә үҙ һөҙөмтәләрен бирә башланы ла инде. Хәтергә төшөрөп үтәйек, был яңылыҡ "Һаулыҡ" милли өҫтөнлөклө проектты тормошҡа\nашырыу сиктәрендә быйылғы йыл башында эшләй башланы.\n2006 йылдың 1 ғинуарынан башлап РФ Хөкүмәтенең "2006\nйылда ауырлы ҡатындарға медицина ярҙамы күрһәтеү буйынса дәүләт һәм муниципаль һаулыҡ һаҡлау учреждениелары хеҙмәтләндереүенә түләүгә бәйле, 2006 йылда сығымдарҙы финанслау тәртибе тураһында" Ҡарары менән хеҙмәтләндереүгә т үләү тураһында функциялар РФ Социаль страховкалау фондына йө кмәтелде.\nРФ Социаль страховкалау фондының Төбәк бүлексәһендә аңлатыуҙарынса, ауырлы ҡатын - ҡыҙға бирелгән сертификат\nуға бала табыу йортон һайлау теләге өсөн нигеҙ булып тораса ҡ. РФ Социаль страховкалау фондының Төбәк бүлексәһе ауырлы ҡатындарға медицина ярҙамы күрһәтеүсе учреждениеларға һәр буласаҡ әсә өсөн ике мең, бала табыу ваҡытында ярҙам иткән учреждениеларға биш мең түләй (бала табыу уңышлы тамамланған осраҡта).\nЙыл һайын республикала уртаса алғанда 46000 бала тыуа. Алдан иҫәпләүҙәр буйынса, төбәктең бала табыу учреждениеларына бала табыу сертификаттарына түләү өсөн 320 миллион һум тирәһе аҡса бүленәсәк.\nРФ Социаль страховкалау фондының Төбәк бүлексәһе белгестәре бала табыу сертификаттары тыуым үҫешен планлаштырырға ярҙам итәсәк, тигән һығымтаға килде. Иҫәпләү мәғлүмәттәрен анализлау һөҙөмтәһендә йыл башынан донъяға килгән 13696 баланың 6977 - һе - малай, 6719 - ы - ҡыҙ. Улар ҙың\nуртаса буйы 52 см, ауырлығы - 3320 грамм. Балалар йышыраҡ\nшишәмбе һәм кесаҙна көндәрендә тыуа, шәмбе һәм йәкшәмбегәиһ ә - һирәгерәк тура килә.\nБала табыусы ҡатындарҙың яртыһынан күберәге - эшләүселәр иҫәбенән. 40 йәштән һуң бала табырға ҡыйыулығы етеүсе\nҡатындар һаны 260 кеше тәшкил иткән.\nБөгөнгө көнгә РФ Социаль страховкалау фондының Төбәк бүлексәһенә 42000 - дән ашыу сертификат килгән, уларҙың 28 меңе дауалау учреждениеларына бүленгән. Ҡатын - ҡыҙҙар консультацияһына түләү өсөн Социаль страховкалау фондына 31 миллион һумлыҡ 15000 талон, бала табыу йорттарына - 68\nмиллион һумлыҡ 13000 талон ҡайтарылған.\nАуырлы һәм бала табыусы ҡатындарҙы хеҙмәтләндереүсе медиктарҙың эш хаҡы 500 һумдан 5000 һумға тиклем артты.\nӘ киләһе йылда бала табыу сертификаты етенән 10 мең һумға\nтиклем артасаҡ. Был турала Рәсәйҙең һаулыҡ һаҡлау һәм\nсоциаль үҫеш министры Михаил Зурабов белдерҙе. Уларҙың бер меңе ҡатындың теләге буйынса балалар поликлиникаһына даими м ониторинг алып барыуға йүнәлтелеүе мөмкин. Министр киләһе йы лда яңы тыуған сабыйҙарҙың тыумыштан ихтимал булған патологияһын асыҡлау өсөн йөҙ процент неоноталь диагностикалау индереләсәген белдерҙе. 3, 5 миллиард һумдан ашыу аҡса ҡатын - ҡыҙҙар консультацияларын заманса ҡорамалдар менән йыһазландырыуға йүнәлтелә. Тағы бер йылдан медицина патологиялы ҡатын - ҡыҙҙар өсөн 14 бала табыу йорто төҙөү планлаштырыла, был, медиктарҙың фекеренсә, яңы\nтыуған балаларҙың үлеү осрағын һәм етлекмәгән балалар тыуыуын ҡыҫҡартырға мөмкинселек бирәсәк. Шулай итеп,\n"Һаулыҡ" милли проекты сиктәрендә ҡабул ителгән саралар илд ә демографик хәлдең яҡшырыуына булышлыҡ итер тип көтөлә.\nБөгөнгө көнгә "дөйөм алғанда, 670 меңдән ашыу бала табыу сертификаты тапшырылған. Ауырға ҡалыуҙың тәүге стадияһында у ҡ диспансер күҙәтеүе аҫтына алынған ҡатындар һанын арттырыу буйынса ыңғай тенденция билдәләнде", - тине Михаил Зурабов. Уның һүҙҙәре буйынса, бала табыу учреждениеларының стационар бүлектәрендә дарыу преператтарына сығымды\nфинанслау 21 процентҡа артҡан.\nКиләһе йылдан башлап ҡатын - ҡыҙҙар консультацияһында күҙәтелгән йөклө ҡатындар үҙҙәренә кәрәкле дарыу, составына тимер ингән препараттар, микронутриенттар, витаминдар менән тәьмин ителәсәк. "Бөгөн айырыуса интенсив үткәрелгән тикшереүҙәр анемия проценты юғары булыуын күрһәтә, шуға күрә медикаменттар йәһәтенән ярҙам күрһәтеү айырыуса\nһөҙөмтәле буласаҡ", - тине министр.


Егеттәрсә бәхәс, «эйе» лә «юҡ» тимәҫкә, «Сертауыш» һәм башҡаһы » "Йәшлек" гәзите\nГазета "Йәшлек" » Медиа » Егеттәрсә бәхәс, «эйе» лә «юҡ» тимәҫкә, «Сертауыш» һәм башҡаһы\nЕгеттәрсә бәхәс, «эйе» лә «юҡ» тимәҫкә, «Сертауыш» һәм башҡаһы\nҺәр миҙгелдең үҙ йыры булған кеүек, йырлы радио ла миҙгелдәр менән йәшәй. «Юлдаш»тың эфиры тулҡын булып бер өҙлөкһөҙ ағыла, шуға күрә ундағы үҙгәрештәр ҙә күҙгә, ә дөрөҫөрәге, ҡолаҡҡа артыҡ салынып бармай. Шулай ҙа, сентябрь башынан «Юлдаш» яңыса эшләй, шул иҫәптән иртәнге уятҡыс тапшырыуҙа. Алып барыусылар сафтары үҙгәрешһеҙ ҡалды, халыҡты шул уҡ Филүс, Йәмил һәм Ғәзиз уята. Яңылыҡтар иһә башлыса уйындарға һәм тапшырыу барышындағы сәхифәләргә ҡағыла. Мәҫәлән, шишәмбе көнө егеттәр «Әйтмә һүҙ» уйынында тыңлаусыларҙы иғтибар көсөн һынап ҡарарға саҡыра. Уның шарттары ябай кеүек: ни бары алып барыусылар менән бер минут аралашып, «эйе», «юҡ», «аҡ» һәм «ҡара» тигән һүҙҙәрҙе әйтмәҫкә, ымлыҡтарҙы ысҡындырмаҫҡа. Ысынында иһә, тәжрибә күрһәтеүенсә, был бер минутлыҡ әңгәмәнең аҙағына күптәр етә алмай.\nКөндәлек уйындарҙан башҡа, «Иртәнсәккәй тороп» тапшырыуының командаһы тыңлаусылар өсөн дауамлы уйын да әҙерләне. Уның исеме – «Сертауыш» һәм ул есеменә тап килә. Егеттәр эфирҙа һәм интернетта билдәһеҙ тауышты тыңлап ҡарарға ла, уның сығанағын билдәләргә тәҡдим итә. «Юлдаш»тың «Бәйләнештә» социаль селтәрҙәге төркөмөндә дөрөҫ һәм теүәл яуап еткергән тыңлаусы бүләк ала.\nҠомарлы уйындар яҡшыға килтермәй, әммә пари – ысын ир-егеттәр уйыны. «Иртәнсәккәй тороп» егеттәре лә көн һайын үҙенсә бәхәс ҡора. Ул бәхәс башланған көндөң теге йәки был ваҡиғаһына, көтөлгән күренешенә ҡағыла. Әгәр алып барыусы фаразында яңылыша икән, мәрәй ала. Аҙна дауамында иң күп мәрәй йыйған алып барыусы тыңлаусылар еткергән наказды башҡара. Тәүге аҙнала, мәҫәлән, яза Ғәзизгә эләкте. Уға чили боросон ашарға тура килде. Әйткәндәй, «Әгәр ҙә мәгәр» тип аталған был сәхифәнең видеояҙмаларын шулай уҡ «Юлдаш»тың рәсми төркөмөндә табырға мөмкин.\n... Көҙҙө күптәр төшөнкөлөк һәм бушлыҡ миҙгеле тип белһә лә, «Юлдаш» радиоһында ул яҙға тиң. Сөнки тыңлаусыларҙы йырҙарҙың да, тапшырыуҙарҙың да яңырыуы көтә. Эфирҙағы ваҡытыбыҙ ғына үҙгәрешһеҙ ҡала: өс егет һәр иртә етенән унға тиклем яҡшы кәйефтә уята, күңелле әңгәмәләр, уйын-көлкө менән көндө ыңғайға көйләй!\n«Юлдаш»тың интернеттағы адресы http://www.yuldashfm.ru/, тура эфир телефоны 285-77-85. Көнөгөҙҙө «Юлдаш» менән башлағыҙ!\nСығыу ваҡыты 19-09-2018, 07:00 | Ҡаранылар: 89\n"Юлдаш"та - яңы миҙгел!\n“Әллә илап алаһы, әллә йырлап алаһы...”\nЙылдың сағыу тамашаһына рәхим итегеҙ!


Май - йылдың иң матур айҙарының береһе. Ағас бөрөләре б үртә, муйыл сәскәһе еҫе аңҡый, алмағас, сейә сәскәләре башты әйләндерә, һуңынаныраҡ шаулап сирень сәскә ата... Газондарҙа тәүге сәск әләр уяна... Ҡояш иркәләп йылмая. Шатланырға сәбәптәр етерлек. Бынан тыш майҙа байрамд ар ҙа күп: 1 май - Яҙ һәм хеҙмәт байрамы, 7 май - Радио көнө, 9 май - һ әр кем өсөн изге булған Еңеү байрамы. Совет власы ваҡытында үҫкәндәр - Матбуғат көнө тип тә өҫтәр ине, моғайын.\nЖурналистар өсөн был көндөң ниндәй әһәмиәткә эйә булыуын хәтергә төшөрәйек әле. Рәсми яҡтан ҡарағанда, был илебеҙҙә иң төп гә зиттәрҙең (СССР тарҡалғанға тиклем, әлбиттә) береһе булған "Правданың"\nтыуған көнө. "Правдала" иң тәжрибәле, иң "дөрөҫ" журналиста р эшләүе барыһына ла мәғлүм ине. Тираж буйынса был гәзит менән йөкмәткеһе буйынса\nҡыҙыҡлыраҡ, ҡыйыуыраҡ "Комсомольская правда" ғына ярыша ала\nӘммә, боронғолар әйтмешләй, барыһы ла аға, барыһы ла үҙгә рә. Беҙ үҙебеҙҙең профессиональ байрамыбыҙ булыуы менән ғорурлана то рғайныҡ. Бынан тыш был байрам тураһында журналист һөнәренә ҡыҫылышы б улмағандарҙың да белеүе лә ҡыуандыра ине. Ниндәй баҫмала эшл әүеңә ҡарамаҫтан, иртә менән ҡотлауҙар яуа башлай. Ғәҙәт буй ынса, ҙур ойошмаларҙа тантаналы йыйылыштар үтә, унда гәзит һәм радио хеҙмәткәрҙәренән башҡа,\nштаттан тыш хәбәрселәр армияһы, ветерандар саҡырыла ине.\nБөгөн дә журналистарҙың профессиональ байрамдары бар. Дөй өм Рәсәй буйынса - был көн 13 ғинуарҙа билдәләнә. Халыҡ - ара даталар\nҙа етерлек - журналистар теләктәшлеге көнө, матбуғат азатлығы көнө һәм ба шҡалар. Республикала, билдәле буйынса, Матбуғат көнө 14 июндә билдәл әнә. Барлыҡ даталарҙы ла яңылышмайынса атап үтеүселәр табылы рмы икән Шикләнәм. Теге йәки был журналистар ойошмаһында эшләүсе генә был датал арҙы тотош иҫләүе ихтимал. Ә бына 5 май тураһында өлкәндәр б арыһы ла белә ине. Шуға күрә был көнө беҙ йола буйынса бер -


Гәзиттең номеры: 53 » Гәзиттең номеры: 53 » Яйыҡ гәзите | Газета Яик\nЯйыҡ гәзите » Гәзиттең номеры: 53\nБыл донъяла ниҙәр бар?04.07.2017\nТормош ауыр, тип һыҡтарға яратһаҡ та, Росстат мәғлүмәттәре буйынса Рәсәйҙә уртаса ғүмер оҙонлоғо тарихи рекордҡа еткән икән - 71,87 йыл (2015 йыл менән сағыштырғанда 171 көнгә күберәк). Иң оҙағы Ингушетияла йәшәйҙәр - уртаса 80,8 йыл, унан ҡала Дағстан (77,2) һәм Мәскәү (77). Рейтинг исемлегенең ҡапма-ҡаршы яғында Тыва (64,2) һәм Чукотка (64,4). Әйткәндәй, Ингушетия менән Тыва бала тыуыу буйынса илдә иң алғы рәттәрҙә, ти.\nИзгелек бүләк иттеләр04.07.2017\nМәҙәниәт һәм ял паркында яңғыраған дәртле музыка тауышы әллә ҡайҙан уҡ ишетелә. Уның эргәһенән тыныс ҡына үтеп булмай, һәр кем ҡыҙыҡһыныуын еңә алмай паркка ыңғайлай. Майҙан эргәһендә тирмә ҡоролған. Эсе башҡорттарҙың милли йыһаздары менән биҙәлгән, боронғо ҡомартҡылар ҙа бар, мөйөштә бишек эленгән. Балалар тирмәгә инеп ҡомартҡылар менән таныша, өлкәндәрҙән үҙҙәренең һорауҙарына яуап ала.\nНисек кенә аяныслы булмаһын, донъяла физик кәмселеге менән башҡаларҙан айырылған, тормош шатлыҡтарынан мәхрүм булған кеше-ләр - инвалидтар бар. Уларҙы яҡлау, мәрхәмәтлек күрһәтеү - һәр кемдең көндәлек бурысы. Бөгөнгө һабантуй байрамы физик мөмкинлектәре сик-ләнгән балалар өсөн уҙғарылды. Ҡыҙ-малайҙар төрлө спорт уйындарында үҙҙәренең оҫталыҡтарын һынанылар. Конкурстарҙа ҡатнаштылар, аттрак-циондарҙа йөрөү мөмкинлеге лә булды.\n«Бәхетле авто» еңеүселәре01.07.2016\n«Башҡортостан республикаһы» нәшриәт йорто менән берлектә «Яйыҡ» гәзите ойошторған «Бәхетле авто» конкурсы хаҡында алдан иғлан иткән инек. Гәзитебеҙгә 2016 йылдың икенсе ярты йыллығына яҙылыусылар араһында уйнатылды лотерея. Уйынсылар һандар яҙылған махсус наклейкалар алдылар. Һәр һан аҫтындағы кешенең исем-шәрифтәре беҙҙә лә теркәлә барҙы. Ошо көндәрҙә «Бәхетле авто» конкурсы еңеүселәре, ниһайәт, билдәле булды.\nҺандар яҙылған ҡағыҙ-ҙарҙы лототрондан алыуҙы хәбәрселәребеҙгә\nУраҙа байрамы мөбәрәк булһын01.07.2016\nРамаҙан айы тамамланып Ураҙа байрамы етә, быйыл ул 5 июлгә тура килә. Иң мөһим мосолман байрамдарының береһе. Шәүүәл айының тәүге өс көнө буйы билдәләнә. Был көндө диндарҙар бер-береһен «Ғәйет мөбәрәк булһын» тип сәләмләйҙәр. Байрам көнө алдынан һәм шул көндө мотлаҡ рәүештә саҙаҡа - Зәкәт әл-фитр йыйыла. Йыйылған саҙаҡа мохтажлыларға таратыла.\nБайрам көнөндә мо-солмандар ғәйет (бай-рам) намаҙын ҡыла-лар, иң яҡшы кейемдәр кейәләр, традицион аш-һыуҙар бешереп байрам табыны әҙерләйҙәр һәм күршеләрен, туғандарын һәм дуҫтарын ҡунаҡҡа саҡыралар, күңел асалар.\nБалалар был көндө төрлө уйындарҙа ҡатна-шалар, күршеләрен тәб-рикләйҙәр - улар хәйер итеп балаларға тәм-том тараталар. Был көндө шулай уҡ ярлыларға иғәнә бирергә, бүләктәр тапшырырға һәм бер-береһенән ғәфү үтенергә ҡабул ителгән.\nБайрам көнөндә мә-сеттә ике рәкәғәт ғәйет намаҙы уҡыла, унан һуң өгөт-нәсихәт итеп, халыҡҡа хөтбә әйтелә.\nДанлыҡлы Мөхәммәт мулла01.07.2016\nУчалы районы Ҡолош ауылында 1891-1956 йылдар аралығында Мөхәммәт Хәҙисов исемле бик уҡымышлы, һәләтле мулла йәшәгән. Күренекле шәхес Зәйнулла ишан Рәсүлевтың шәкерте булған. Троицк ҡалаһында белем алған. Муллалығы өсөн 1937 йылда төрмәгә лә ултырып сыҡҡан. Төрмә ишегенең йоҙаҡтарын күҙ ҡарашы менән генә аса алған, тип һөйләйҙәр ололар. Үҙе менән һәр саҡ серле таяғын һәм китаптар йөрөткән. Ауылдан-ауылға йөрөп халыҡты, кескәй балаларҙы төрлө ауырыуҙарҙан дауалаған. Бигерәк тә быума ул замандарҙа көслө булған. Мулла доғалар уҡып, өшкөрөп, имләп аяҡҡа баҫтырған. Исемдәр ҡушҡан, мал-тыуарға ла тоҙ өшкөрөп биргән.


Шулай итеп, йыш ҡына ул бик үҙенсәлекле булыуы (теләк) һәм стилендәге кейем-ым белһә, тип ултыра.\nШулай уҡ оло һыу Выносливость төп һүҙ — ҡатын-ҡыҙҙар. Тип язалай башлаһа, улар, әгәр уны раҫларға һәм уны тағы ла күп. Был Һыуғояр-королева-яңғыҙ тыумыштан, әммә ҙур компанияның үҙенең ҡәнәғәт тоям. Уның эштәре буйынса ҡатын-ҡыҙ карьераһы, сөнки улар яңы амбициоз бурыстар ҡуя һәм үҙе шундай хәлдә бөтә liebtes. Бөтә ҡатын-ҡыҙ һыу хеҙмәттәшлек өсөн асыҡ буласаҡ. Һәр ваҡыт уны Яңы һынап ҡарап, тонуста тотоу өсөн импульс һәм яратҡан кешеләренә ҡарата шулай итеп килтерергә була. Был хеҙмәттәшлек күмер, түгел һеҙ ҡалдырған, һәм һеҙ ултыртҡан әлегә ул түгел, уның сообразительность тулы нуриевтың бер мауыҡтырғыс булып тора. Һыуғояр һәм үлсәү абсолют төш, бер нисә барлыҡҡа килә. Һыуғояр һәр заумный идея-үлсәүҙәр королева тырышам-тормош ир-аттар. Ул бер ҡасан да һорап „Ни“, әммә улар гел генә етди иғтибар фекеренсә, ул ждет. Был шулай яҡшы мөнәсәбәтемде тулы һәм уларҙың төрлөлөгө йылдан алып эшләй ала. Шулай уҡ игеҙәк-бер һыу тулҡына йөҙөп ҡатын-ҡыҙҙар ир-атты. Унан алыҫ түгел выносливость булһа ла, һыуҡояр кеүек-леди, әммә бөйөк идеялар менән ашатылған, уны тормошҡа ашырырға мөмкин.\nУтлы һыу энтузиазм менән леди бүленә\nИке тартыла сөнки тәртипһеҙлек, хаос, уларҙың бергә йәшәй, унда хис-тойғо, әммә ҡәнәғәт. Бик яҡшы ҡатын-ҡыҙҙарға бергә һыу һәм Радиосығанағы лә тура килә. Һәм улар икеһе лә бөтөнләй икенсе күҙлектән тәртипле. Бер-береһе менән тоташтырылған һәм масса йыйып жизнерадостность һеҙ рәхәт. Ике „Һыуғояр“ менән шулай уҡ үҙен яҡшы фигуралар яһаны. Был Идея тулы мөнәсәбәттәр ахмаҡ, ул тышҡа ла күҙәтергә мөмкин була алмай. Ул уны ярата, ләкин береһе менән дә ғына күҙәтә һәм һөжүм итергә тейеш, тип футболда түгел. Ҡатын-ҡыҙҙар һыуға, балыҡ хис донъяһына мөмкин-ир аҫылы, уның менән эшләргә бик яҡшы ул. Һыуғояр яман шеш менән килә тибындағы übersprudel түгел тамуҡ-королева яҡшы. Ул бик тыныс һәм бик нескә, уның өсөн угнаться менән. Һыуғояр Ҡыҙы менән-намыҫлы королева үҙенә берләштерә.\nКире осраҡта, әммә бер ни ҙә лә\nДевон-тәрбиәле ир һәм бөхтәлек булһын өсөн, ҡатын-кыҙҙар хис итергә ҡабып һыу. Һыуғояр Козерог-убираться артыҡ ҡоро һәм королева. Улар тырышып ҡарай, бөтә был ниндәйҙер мәғәнәлә. Шул уҡ ваҡытта йыш ҡына уны шаяртып мәғәнәһеҙ, Һыуҡояр әҙерләү-ләззәт королева ҙур. Компромисс килешеү төҙөй ала һәм бер ниндәй ҙә Һыуғояр саян-королева әҙер түгел был, даими кире подсовывать. Бынан тыш, саян капризность һеҙҙең өсөн түгел. Лев өсөн, Һыуғояр-королева табырға саҡыра: һеҙ үҙегеҙ dompteurin сифатында һынап ҡарай. Был ваҡытта ҡайһы бер лев ҡушыла ала, ахыр сиктә, уны эҙләй ине, әммә яҙмышты кисерә башланы. Һыуғояр һәм бер үгеҙ бар донъя һикертелеүсе. Ғөмүмән, уны өйҙә тап уның азатлыҡҡа ынтылышын һәм вена түгел\n← һин ҡатын-ҡыҙ таныштырҙы: үҙенсәлектәре һәм менталитет\nКалифорния ҡултығы районы кешеһе ағиҙел индианка унда ҡаршы ала. Һин Танышыу →


Зоопарктар тикшерелә | ГТРК «Башкортостан» — Новости Уфы и РБ\nРәсәй Генераль прокуроры Юрий Чайка төбәктәрҙә Ҡыҙыл китапҡа индерелгән йәнлек төрҙәрен аҫраған ойошмаларҙы тикшереү тураһында күрһәтмә бирҙе. Был ҡарар яңыраҡ Омск зоопаркында килеп тыуған күңелһеҙ хәлгә Донъя мәғлүмәт селтәрендә үҙ баһаһын биргән блогерҙар мөрәжәғәтенә яуап. Генераль прокуратура күрһәтмәһе буйынса беҙҙең республикала ла тикшереүҙәр бара. Йәнлектәр йонсоу, аҙыҡтары шикле, ҡараштары битараф. Йүнселлектең тәү ҡарашҡа табышлы бер төрөнә әүерелгән зоопарк хужалыҡтарын хайуандарҙы йәберләүҙә бөгөн кемдәр генә ғәйепләмәй. Шул уҡ ваҡытта илдә ҡырағай хайуандарҙы тотҡонда аҫырау тәртибен аңлатҡан документтарҙың камил булмауы бик һирәктәргә мәғлүм. Ҡағиҙәләрҙе күп осраҡта йәнлек тотоусы үҙ ҡарамағына билдәләй. Бөгөн хайуандар донъяһын өйрәнеү буйынса фәнни-тикшеренеүҙәр алып барған ҙур зоопарктарға алмашҡа, тамаша өсөн асылған кесе майҙансыҡтар килә. Ситлектәр кеше күмәк ял иткән урындарҙа йә сауҙа үҙәктәрендә тора, улар менән рәттән аттракциондар ҙа ял итеүселәр уңайлығы өсөн. Йәнлектәрҙең дә ҙур булмаған тыныс холоҡло төрҙәре һайланыуы ғәжәп түгел. Был зоопарктың фәнни бурыстары юҡ. Йәнлектәр бында балалар һәм ололарҙа тереклеккә һөйөү тәрбиәләү өсөн хеҙмәт итә. Улар туҡ, сәләмәт, теремек. Йәшәү шарттары хәстәрләнгән.Йәнлектәр менән аралашыу, уларҙы тотоп, һыйпап ҡарау кешегә ыңғай кисерештәр килтерһә, ветеринарҙар хайуандар өсөн был яҡынлыҡ даими стресс сығанағы, тигән фекерҙә. Көн-төн кеше эргәһендә ҡалырға дусар йәнлектәр яҡлауға мохтаж.Прокуратура хеҙмәткәрҙәре республиканың йәнлектәр менән эш иткән бар ойошмаларын да тикшерә. Аҫырау шарттарынан тыш ситлектәр майҙаны, туҡланыу төрө һәм миҡдары, ветеринар күрһәтмәләренең теүәл үтәлеше ҡарала.Тыумышынан ситлектән тыштағы тормошто белмәгән йәнлектәрҙе иреккә ебәреү тураһында һүҙ юҡ, әлбиттә. Бөгөн зоопарктарға йәнлек төрҙәрен киңәйтеү йәиһә уларҙың һанын бер кимәлдә тотоу ҙа, хайуандарҙы һүҙ тейҙермәҫ шарттарҙа аҫырау ҙа етди сығымдар талап итә. Шуға һирәк төрҙәрҙе үрсетеп һатыу осраҡтары арта. Закон быға ҡаршы түгел, ләкин был осраҡта ла хайуандарға һаҡсыл ҡараштың тәү шарт булып ҡалыуы мөһим.


26 Октябрь 2010, 20:28\n25 – 26 октябрҙә Өфөлә юғары уҡыу йорто студенттарының Бөтә Рәсәй универсиадаһы үтә. Ул быйыл икенсе тапҡыр ойошторола. Былтыр 13 команда ҡатнашһа, быйыл Рәсәйҙең төрлө төбәктәренән 15 команда һәм 150-нән ашыу студенттың килеүе көтөлә.\n26 – 28 октябрҙә Өфөлә ҡала мәҙәниәт һарайында «Аҡ һыуһар» тип аталған эстрада йырҙары конкурсы уҙа. Унда үҙешмәкәр сәнғәт коллективтары һәм 23 йәшкә тиклемге йырсылар ҡатнаша ала. Конкурстың маҡсаты – коллективтарҙың һәм йәш йырсыларҙың башҡарыу кимәлен, сәхнә оҫталығын күтәреү, яңы коллективтарҙы һәм башҡарыусыларҙы асыҡлау.\n26 – 29 октябрҙә баш ҡаланың Спорт һарайында «Урал» сәнәғәт форумы үтә. Уның барышында «Инновациялар», «Металл эшкәртеү», «Нефтьгазсервис», «Ағас эшкәртеү», «Энергетика һәм ресурстарҙы һаҡлау» һәм башҡа махсуслаштырылған күргәҙмәләр ойоштороласаҡ. Форумда Рәсәйҙән 80-гә яҡын предприятиеның ҡатнашыуы көтөлә.\nБашҡортостанда күсемһеҙ милеккә хоҡуҡтарҙы теркәү акттары һаны арта бара. Йыл башынан Рәсәй реестрының Башҡортостан Республикаһы буйынса идаралығында күсемһеҙ милек менән идара итеү хоҡуғына 555781 документ теркәлгән. Был, 2009 йылдың ошо осоро менән сағыштырғанда, 6248 ғаризаға күберәк.\nБР Һаулыҡ һаҡлау министрлығы мәғлүмәттәре буйынса, 2000 йылдан 2009 йылға тиклем Башҡортостанда яңы тыуған сабыйҙар араһында үҫешендә тотҡарлыҡтар булған балалар һаны 55 процентҡа артҡан. Иң ҙур күрһәткес Дүртөйлө районында – 20 тапҡырға, Илеш менән Мәсетле райондарында ла 15 тапҡырға артыу күҙәтелгән. Былтыр яңы тыуған 582 баланың тулыһынса сәләмәт булмауы теркәлгән.\nБелорет районында 14 йәш ғаиләгә «Торлаҡ» федераль маҡсатлы программаһы буйынса торлаҡ төҙөүгә йә һатып алыуға социаль түләүҙәр алыуға таныҡлыҡ тапшырылған. Федераль һәм республика программалары нигеҙендә йәш ғаиләләргә ярҙам күрһәтеү менән бер рәттән, район кимәлендә лә йәштәргә өҫтәмә ярҙам күрһәтелә. Райондың маҡсатлы программаһына ярашлы, республика һәм федераль бюджеттан бүленгән субсидияға өҫтәп, урындағы бюджеттан да 10 мең һум аҡса бирелә.\nБашҡортостан таможняһы мәғлүмәттәре буйынса, республиканың 598 предприятиеһы донъяның 92 иле менән тышҡы иҡтисади бәйләнештәр булдырған. Туғыҙ айҙа тышҡы сауҙа әйләнеше 2,7 млрд доллар тәшкил иткән, шул иҫәптән – 2,4 млрд долларға яҡын экспорт һәм 307 млн доллар импорт. Беҙҙә етештерелгән тауарҙарҙың күбеһе ҡытайға, Финляндияға, Голландияға һәм Кипрға ебәрелгән.\nМәләүездә бөтә муниципаль автотранспорт газ яғыулығына күсерелә. ҡалала тарнспортты газға күсереү буйынса өс үҙәк асылған, дүрт газ менән заправкалау станцияһы эшләй. Был, беренсенән, экономия йәһәтенән отошло булһа, икенсенән, автотранспорт газ яғыулығын ҡулланғанда тирә-яҡ мөхиткә зыяны ла әҙерәк, һауа ла таҙараҡ.


«Рәсәй-Башҡортостан», «Юлдаш» радиоларының дикторы, Башҡортостандың Халыҡ артисы Әхәт Мортазин 59 йәшендә беҙҙең аранан китеп барҙы.\n14 Март 2018, 11:34\nӘхәт Мотаһар улы 1959 йылда Учалы районында тыуған. Совет Армияһында хеҙмәт иткәс, Башҡорт дәүләт унивесрситетының филология факультетын тамамлай. 1980 йылдар аҙағында ул конкурс үтеп, Башҡортостан радиоһына диктор итеп эшкә алына. Бер үк ваҡытта радиолағы яңылыҡтар хеҙмәтенең башҡорт редакцияһына уңышлы етәкселек итә. Тиҙ арала танылыу алған диктор Башҡортостан телевидениһында ла тапшырыуҙар алып бара.\n2000 йылдарҙа „Башҡортостан„ дәүләт унитар предприятиеһы барлыҡҡа килгәс, Әхәт Мортазин унда диктор һәм яңылыҡтар бүлеге хеҙмәткәре булараҡ хеҙмәт юлын дауам итә.\nӘхәт Мортазин эшләгән тапшырыуҙар, уның башҡарыуында уҡылған радио һәм телеспектаклдәр ике телерадиокомпанияның да „Алтын фондында„ һаҡлана. Уларҙы ике радио ла һәр ваҡыт бик теләп эфирға бирә.\nБашҡортостандың Халыҡ артисы, үҙ эшенең ысын оҫтаһы,күренкле диктор Әхәт Мотаһар улы Мортазиндың яҡты иҫтәлеге радио тыңлаусылар, телевизор ҡараусылар һәм коллегаларының хәтерендә оҙаҡ һаҡланыр!\nГТРК «Башкортостан» сайтынан.


Именлек советы төбәктәге экологик хәүефһеҙлек мәсьәләләрен тикшерҙе // Иҡтисад | новости башинформ.рф\nИменлек советы төбәктәге экологик хәүефһеҙлек мәсьәләләрен тикшерҙе\n14:01, 7 декабря 2011 Иҡтисад\n7 декабрҙә Башҡортостан Президенты Рөстәм Хәмитов экологик сәнәғәт хәүефһеҙлеге мәсьәләләре буйынса ведомство-ара йәмәғәт именлеге советы ултырышын үткәрҙе.\n— Экологик күҙлектән ҡарағанда республикала хәлдәрҙең ярайһы ҡатмарлы булыуы тураһында һөйләүҙең кәрәге юҡ. Был аңлашыла ла, сөнки Башҡортостан сәнәғәт йәһәтенән үҫешкән төбәк булып тора, һәм территорияны сәнәғәт предприятиелары менән тулыландырыу экологик проблемаларға ла булышлыҡ итә, — тине Рөстәм Хәмитов.\n— Әүәлдән шулай һалынған: республикала сәнәғәт производстволары, шул иҫәптән экологик яҡтан имен булмағандары ныҡ күп, — тип билдәләне республика башлығы. — Һауаның зарарлы газдар менән бысраныуына бәйле иң күп ялыуҙар Өфө, Салауат, Стәрлетамаҡ һәм Ишембай халҡынан килә. Орджоникидзе һәм Калинин райондары халҡы, мәҫәлән, әүәлгесә әсе еҫкә зарлана, ул айырыуса төнөн, иртәнгә табан йәки ял көндәрендә ныҡ һиҙелә.\nБашҡортостан Президенты фекеренсә, экологик хәүефһеҙлеккә бигерәк тә яғыулыҡ-энергетика комплексы предприятиеларында иғтибар бирелергә тейеш, сөнки тирә-яҡ мөхитте бысратыуға алып килгән аварияларҙың күбеһе тап ошо комплекстың предприятиеларына тура килә. Нефть продукттары түгелеүенән, уларҙың һыу ятҡылыҡтарына эләгеүенән күрелгән зыяндан тыш, нефть шламы амбарҙарының тулыуы арҡаһында ер аҫты һәм грунт һыуҙары бысрана. Бына ни өсөн уларҙы бөтөрөү, эшкәртеү һәм эсендә булғанды утилләштереү менән әүҙемерәк шөғөлләнергә кәрәк.\n— Сәнәғәт хәүефһеҙлеген тәьмин итеү ҙә бик мөһим. Йөҙәр меңләгән кеше йәшәгән ҙур ҡалалар эсендә урынлашҡан был объекттарҙағы аварияларҙың нимәгә алып килеүен аңлатырға кәрәкмәйҙер, тип уйлайым. Был йәһәттән хәүефһеҙлекте тәьмин итеү саралары йөҙ процентҡа үтәлергә тейеш, — тип һыҙыҡ өҫтөнә алды Рөстәм Хәмитов.\nСәнәғәт хәүефһеҙлеге буйынса ҡануниәт менән производство объекттарын проектлауға, төҙөүгә һәм файҙаланыуға ҡарата ҡаты талаптар билдәләнгән, әммә улар һәр ваҡыт үтәлмәй, тип билдәләне республика башлығы.\nТөбәктә производствола имгәнеүҙәрҙең артыуын күрһәткән һандар ҙа был турала һөйләй. Быйыл хәүефле производство объекттарындағы авариялар иҫәбе, былтырғы йыл менән сағыштырғанда, алты осраҡтан туғыҙға еткән.\n— Ағымдағы йылдың 10 айында бәхетһеҙлек осраҡтары һөҙөмтәһендә туғыҙ кешенең ғүмере өҙөлгән. Былтыр иһә йыл дауамында дүртәү һәләк булған. Быҙ бындай фажиғәләргә бөтөнләй юл ҡуймаҫҡа тейешбеҙ, — тигән бурыс ҡуйҙы Башҡортостан Президенты.\nГалина Бахшиева | фото: Андрей Старостин автор: Галина Бахшиева | фото: Андрей Старостин\nТеги: башҡортостан президенты, именлек советы, экология


Буҙаны сит тарафтарҙа танытырға теләй » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эшҡыуар » Буҙаны сит тарафтарҙа танытырға теләй\nСибай ҡалаһынан йәш әсә Гөлназ Азатова милли эсемлектәребеҙҙең береһен етештерә.\n– Буҙаның шифаһы күп. Ҡунаҡты уның менән һыйлау – хөрмәт күрһәтеү билдәһе. Витамин һәм минералдарға бай буҙа ашҡаҙан, бөйөр, бауыр, нервы системаһы эшмәкәрлеген яҡшырта, – ти Гөлназ Фәнис ҡыҙы. – Туҡлыҡлы ла, файҙалы ла эсемлегебеҙгә ҡарата һуңғы йылдарҙа иғтибар артты. Ауыл-ҡалаларҙа буҙа байрамдары үткәрелеп тороуы – быға асыҡ дәлил.\nМилли эсемлегебеҙҙе яһау серҙәрен әсәйем Дилә Вәлләм ҡыҙынан өйрәндем. Ул үҙ сиратында күршеһе Рәйфә Шаһи ҡыҙынан отоп алған. Ғөмүмән, был шөғөл хәҙер – беҙҙең ғаилә бизнесы. Ирем Дим, атай-әсәйем, ҡайны-ҡәйнәм – барыбыҙ бергә тырышабыҙ. Биш йәшлек улыбыҙ Инсар иртәнсәк күҙен асып та өлгөрмәҫтән буҙа һорай. Ҡыҙыбыҙ Мәликә лә уға битараф түгел.\nБаймаҡ районының Иҫке Сибай ауылында шәхси эшҡыуарлыҡ менән шөғөлләнгән Яҡуповтар ғаиләһендә өлкән бала булған Гөлназ бәләкәйҙән сауҙаға ынтыла. Иҫәп-хисапҡа шәп ҡыҙҙы ата-әсәһе киләсәктә бухгалтер итеп күрергә теләй.\nБДУ-ның Сибай институтындағы иҡтисад факультетын тамамлағанда Гөлназ “Башҡорт милли эсемлеге буҙа” бизнес планы буйынса диплом эше яҡлай. Артабан тырыш йәш белгескә ҡалалағы “Урал аръяғының эшлекле донъяһы” үҙәгендә ошо йүнәлештә бизнес-проект төҙөргә ярҙам итәләр. Һөҙөмтәлә Гөлназ Фәнис ҡыҙы быға тиклем ҡабымлыҡтар һатылған киоскыһына үҙе етештергән буҙаны сығара башлай.\nАлкоголһеҙ, газһыҙ эсемлектәр етештереүгә сертификат алған эшҡыуар башта көнөнә ике шешә һатһа, хәҙер көн аша 150 литр милли эсемлек ҡойоп, “Орфей” кафеһына, “Яҙ” сауҙа селтәренә, “Башмаркет” сауҙа урынына, Өфө ҡалаһы магазиндарына һатыуға сығара.\nБуҙаны Рәсәйҙә генә түгел, сит тарафтарҙа ла танытырға теләгән Гөлназ Фәнис ҡыҙы былтыр көҙ 500 мең һумға буҙа яһау ҡоролмаһы һатып алып, цех асҡан.


26 Апрель 2019, 02:59\nАллы-гөллө кейенеп сәхнәгә сыҡҡан уҡыусы балаларҙан да матурыраҡ күренеш бармы икән? “Йондоҙҙар парады – 2019” сараһына килгәндәр тап шундай мөғжизәгә юлыҡты ла инде. Күктән түгел, ерҙән күккә атылған йондоҙҙарҙы хәтерләтә ине уҡыусылар.\nХәҙер инде йолаға әйләнгән был сарала бөтә Рәсәй, төбәк-ара, республика кимәлендәге олимпиадаларҙа, фәнни-ғәмәли конференцияларҙа, Кесе фәндәр академияһының ғилми эҙләнеү эштәре конкурстарында, спорт ярыштарында, төрлө турнирҙарҙа, чемпионаттарҙа еңеүселәр һәм призлы урын алғандар, чемпион титулына эйә булғандар ҡатнашты. Һәләтле һәм уңған 208 уҡыусы менән уларҙы һәр саҡ әйҙәп барған 74 уҡытыусы һәм тренер халыҡ ижады үҙәге сәхнәһе түренән урын алды.\nТантананы мәғариф бүлеге начальнигы И.Ә. Зәйнуллин асып, тап ошо өлкәлә яуланған үрҙәр, уңыштар тураһында һөйләне. “Уҙған йыл Бөтә Рәсәй олимпиадаларының республика кимәлендә 19 призлы урын яулаһаҡ, быйыл ул һан 30-ға етте”, -- тип ҡыуанысы менән уртаҡлашты.\nРайон уңғандарын район хакимиәте башлығы вазифаһын башҡарыусы Фәнис Әминев та тәбрикләне. “Хөрмәтле уҡытыусылар, тренерҙар һәм уҡыусылар! Беҙ һеҙҙең артығыҙҙан түгел, янығыҙҙан барырға тейешбеҙ. Тап шул саҡта беҙ яҡшыраҡ булдырырбыҙ!” -- тине.\nУҡыусыларҙы шулай уҡ район хакимиәте башлығы урынбаҫары Гөлшат Сирғәлина ҡотлап: “Был уңыштар уҡытыусыларҙың һәм уҡыусыларҙың дөйөм уңышы. Ошондай уҡыусылар әҙерләгән уҡытыусыларға рәхмәт”, -- тине. Райондың муниципаль район Советы рәйесе Динара Сәйғәфәрова, мәғариф өлкәһе ветерандары Мәғәзура Баязитова менән Көнһылыу Әхмәтова балаларға, уларҙың етәкселәренә уңыштар теләне.\nКиләсәктә сәхнәләге был бәләкәс “йондоҙҙарға” тағы ла юғарыраҡ үрҙәр яуларға яҙһын.


Нуриман районы Саруа ауылында юл төҙөлөшө тамамланды - GTRK.TV — Новости Уфы и РБ\nНуриман районы Саруа ауылында юл төҙөлөшө тамамланды\nБында урман ташыусы ауыр техника ауыл аша үткәнлектән урындағы халыҡ менән водителдәр араһында ыҙғыш булғайны. Һөҙөмтәлә, мәсьәләгә полиция, аҙаҡ республика етәкселегенә лә ҡыҫылырға тура килде. Яңы юл Саруа ауылы халҡы өсөн яңы тормош менән ауаздаш. Хәҙер бында олоһо ла кесеһе лә үҙ тимер атында елдереп ҡыуана. Саруа ауылындағы хәлде беҙ йәй башынан уҡ күҙәтә башлағайныҡ. Бында юлсыларға урындағы дилянканан ағас сығарыусылар ҡамасаулап түшәлгән ташты ҡойоға бутап, эште тотҡарланы. Ә бер нисә көн элек был урындағы халыҡ менән водителдәр араһында ыҙғышҡа барып етте. Юл һалыусыларҙы яҡлап кешеләр йөк автомобилдәрен ҡамауға алды. Ә Камаз хужалары забостовка иғлан итте. Хәлде республика башлығына контролгә алырға тура килә. Рөстәм Хәмитов Саруа һәм Красная Горка ауылдарын тоташтырыусы юлды тиҙ арала тамамларға бойорҙо.Юл эшселәре кәм тигәндә лә 1 ай эсендә 23 километр юлға таш түгеп асфальт түшәп тә ҡуя.Урман ташыусылар өсөн дә юлдың асылыуы яҡшы яңылыҡ, улар ыҙғыш арҡаһында бер нисә ай йүнләп эш хаҡы ала алмаған.Ә яңы юлды ауыр техниканан һаҡлау маҡсатында күсмә үлсәү пункты урынлаштырылған. Бында әлегә һәр күсәргә 6 тонна йөк менән генә йөрөү рөхсәт ителә. Асфальт баҫылғас экспертиза үткәреләсәк һәм күберәк тейәргә рөхсәт ителә. Әммә бының менән юлдар мәсьәләһе хәл ителмәй. Бер нисә йылдан урман ташыусылар арҡаһында асфальт йәнә онталып бөтәсәк тигән фекерҙәләр Транспорт буйынса дәүләт комитетында. Шунлыҡтан ағас ташыуҙы һыу транспортына күсереү мәсьәләһе өйрәнелә.Әле бәләгә әүерелгән юлда тамғалар һәм кәртәләр урынлаштырыуэштәре ҡалған. Халыҡ тиҙлек бәләнһенән аралап өҫтәмә урынлаштырыуҙы һораған.


Айран — Башҡорт Википедияһы\nәсе һөт продукты\nБыл терминдың башҡа мәғәнәләре лә бар, ҡарағыҙ: Тан.\nТан (эсемлек) мәҡәләләрен берләштерергә!\nАйра́н (әзерб. Ayran, әрм. Այրան, ҡарас.-балҡ. Айран, башҡ. Айран, болг. Айрян, ҡаҙ. Айран, ҡырғ. Айран, татар. Әйрән, төр. Ayran, төркм. aýran, үзб. Ayron, cыу. Уйран) — төрки, Төньяҡ һәм Көнньяҡ Кавказ, Балҡан ярымутрауы халыҡтарының ҡатыҡ йәки кефир нигеҙендә яһалған әсе һөт продукты . Төрлө телдәрҙә һәм төрлө халыҡта айрандың атамаһы һәм әҙерләү технологияһы айырыла, әммә уның әсе һөт бактерияһынан эшләнгән һөт продукты булыуы дөйөм булып тора. Шул уҡ ваҡытта, ултыраҡ халыҡтарҙа ул шыйыҡ һәм һыуһын ҡандырыу өсөн тәғәйенләнгән, ә күсмә халыҡта – һаҡлау һәм юлда алып йөрөүгә уңайлы булһын өсөн ҡуйы була. Әммә, һыуһын ҡандырыу өсөн ҡуйы айранды һыу, ҡымыҙ йәки һөт менән ҡатыштырырға кәрәк. Айрандың бындай төрө суусаб]]/[[Чалоп|чалап/шалап, тип атала һәм төрлө майлылыҡта була.\n1 Составы һәм микробиологияһы\n2 Ултыраҡ халыҡтарҙың айраны\n3 Күсмә халыҡтарҙың айраны\n4 Айран, ҡатыҡ һәм чалап/шалап\n5 Сәнәғәт етештереүе\nСоставы һәм микробиологияһыҮҙгәртергә\nТрадицион айран һыйыр һөтөнә һыу, тоҙ ҡушып эшләнә. Ҡайһы бер ваҡыттарҙа һыйыр һөтө урынына һарыҡ йәки кәзә һөтө лә файҙаланыла. Lactobacillus delbrueckii subsp. bulgaricus|болғар таяҡсаһы һәм Streptococcus thermophilus әсеткеһенән әҙерләнә. Ғәҙәттә айран 94% һыуҙан, 1,2—1,5% майҙан, 1,7% аҡһымдан һәм 0,75% һөт кислотаһынан тора. Болғар айраны юғары, 1,16%-ҡа тиклем әселеккә эйә . Тәү башлап әсетеү өсөн яңы тыуған быҙауҙың ҡарыны файҙаланыла. Бының өсөн ҡарынды тоҙлайҙар һәм киптерәләр. Айран әсегәс, килеп сыҡҡан әҙер әсәмлекте лә әсетке итеп файҙалана башларға мөмкин.\nУлтыраҡ халыҡтарҙың айраныҮҙгәртергә\nЭсемлектең үҙенсәлеге булып, уны әҙерләгәндә ҡатыҡҡа ҡайнап һыуынған һыу, шишмә һыуы йәки минераль һыу ҡушып болғау һәм боҙ киҫәге һалыу тора.\nКүсмә халыҡтарҙың айраныҮҙгәртергә\nАйранды һөттө әсетеү юлы менән эшләйҙәр. Урта быуаттарҙа эйәргә тағылған күн турһыҡҡа әсетке менән һөт ҡойғандар, хәҙер иһә әсетке өҫтәлгән һөттө йылы урынға ҡуялар. Асыҡҡанды баҫыу өсөн айранды нисек бар шулай, ә һыуһынды ҡандырыу өсөн уға һыу, һөт йәки ҡымыҙ ҡатыштырып эсәләр. Сәнәғәттә етештерелгән айран традицион ысул буйынса турһыҡта йәки өйҙә эшләнгән айранға ҡарағанда шыйығыраҡ консистенцияла була. Айрандан һөҙмә тигән продукт та эшләйҙәр. Ә инде һөҙмәгә тоҙ ҡушып, ышыҡта киптереп ҡорот әҙерләйҙәр.\nАйран, ҡатыҡ һәм чалап/шалапҮҙгәртергә\nӘгәр ултыраҡ халыҡтарҙың ҡатығы консиситенцияһы буйынса күсмә халыҡтарҙың айранына оҡшаһа, күсмә халыҡтарҙың ҡатығы тағы ла ҡуйыраҡ була. Чалоп/шалап һүҙе менән күсмә халыҡтарҙың эсеү өсөн шыйыҡландырылған айраны атала.\nТан - айранға оҡшаш эсемлек\nСоветтар Союзында айранды тәүге тапҡыр сәнәғәттә етештереү технологияһы XX быуаттың 70-се йылдарында, төбәк документтары буйынса Ставрополь крайында, Үзбәкстанда, Әзербайжан республикаһында барлыҡҡа килә. 90-сы йылдарҙа “тан” һәм айран етештереү башлана. 1999 йылда был продуктҡа Бөтә Рәсәй техник шарттар булдырыла. Төньяҡ Кавказдың көньяҡ төбәктәрендә, сама менән 10-15 завод айран етештерә, дөйөм Рәсәй буйынса бындай предприятиелар тиҫтәләрсә .\nАгаран/ак-айран— төркмән кухняһының чал нигеҙендә әҙерләнгән айран варианты.\nИрьян— казактарҙың һөҙмәнән эшләнгән айран варианты.\n↑ Heyhoe, Kate. The ABC’s of Larousse Gastronomique : ayran\n↑ Albanian-Turkish Dictionary Fjalor turqisht-shqip Indiana University 2009 \n↑ Merriam-Webster Unabridged Dictionary — airan\n↑ Dictionary of Standard Modern Greek — αριάνι\n↑ Brian J. B. Wood. Microbiology of fermented foods. — Vol. 1. — P. 322.\n«Национальные кухни наших народов», В. В. Похлебкин, 1978, Центрполиграф\nВикиһүҙлектә «айран (рус.)» мәҡәләһе бар\nАйран, Азербайджанская кухня кулинарные рецепты блюд\nhttps://ba.wikipedia.org/w/index.php?title=Айран&oldid=1009635 ҡабул ителгән\nПоследний раз редактировалась 24 февраль 2021 в 02:09\nБыл бит һуңғы тапҡыр 02:09 24 февраль 2021 үҙгәртелгән.


Һүрәттәре ҡарап туйғыһыҙ! | Йәншишмә\nҺүрәттәре ҡарап туйғыһыҙ!\nНаписал в 9 февраля 2018, 10:48\nҺеҙҙе синыфташыбыҙ Лиана Асҡарова менән таныштырырға теләйем. Ул беҙҙең менән өсөнсө йыл бергә уҡый. Үҙе тырыш, һәләтле был ҡыҙ – Стәрлебаш районынан. Ҡул эштәренә бик оҫта булыуы менән һоҡландыра. Лиана төрлө биҙәүес әйберҙәр, Яңы йыл тәтәйҙәре, тегеү әйберҙәре, ҡупшы уйынсыҡтар яһап ҡуя.\nУның янында үҙеңде ниндәйҙер серле донъяла кеүек хис итәһең. Тыныс холоҡло, аҙ һүҙле, ләкин яғымлы һәм дуҫлаша белә торған ҡыҙҙың иң ғәжәйеп һәләте: ул – бик оҫта рәссам. Лиана төрлө алымдар менән төшөрә. Рәсемдәре ябай ҙа, матур ҙа. «Урал батыр» эпосы буйынса һүрәттәр серияһы бигерәк һоҡланғыс. Әле бына һеҙгә уның бер нисә эшен тәҡдим итәбеҙ.\nИлшат ЗӨЛҠӘРНӘЕВ, VIII синыф уҡыусыһы.\n« Ниндәй бүләк әҙерләргә?\nТәмле торт »


ТӨНДӘЛЕКТӘР... Әҙәбиәтте яҙыусылар ғына түгел, аҡыл эйәләре, шәхестәр тотоп килә. Улар нисек ижад итә икән?\n14 Сентябрь 2019, 01:45\nТөндәлектәр... Әҙәбиәтте яҙыусылар ғына түгел, аҡыл эйәләре, шәхестәр тотоп килә. Улар нисек ижад итә икән? “Ағиҙел” менән “Һәнәк” сайтарының йөкмәткеһен көн дә барлап барыусылар иғтибар иткәндер, уны ике-өс кеше тотоп килә: Әхмәр Үтәбай, Салауат Әбүзәр, йәш хеҙмәткәребеҙ Илгиз Ишбулатов, минең бурысым бәләкәйерәк, яңы темаларға, яҙмаларға дәртләндереп тороу...\n“Ағиҙел” менән “Һәнәк” сайтарының йөкмәткеһен көн дә барлап барыусылар иғтибар иткәндер, уны ике-өс кеше тотоп килә: Әхмәр Үтәбай, Салауат Әбүзәр, йәш хеҙмәткәребеҙ Илгиз Ишбулатов, минең бурысым бәләкәйерәк, яңы темаларға, яҙмаларға дәртләндереп тороу.\nУларҙың яҙыуына һәр ваҡыт һоҡланам. Ҡайҙан темаһын табалар, ҡасан яҙып өлгөрәләр. Ә мин уларҙы Факил ағай Мырҙаҡаев менән бергә көн һайын ҡағыҙҙа баҫылған журнал мәшәҡәттәренә бүлдерәбеҙ. Баш баҫып эшләйҙәр. Ошо көндәлек эштән Рәшит ағай Солтангәрәев йонсой торғайны. Шул тиклем һоҡланғыс әҫәрҙәр авторы Рәшит ағай күптәрҙең әҫәрҙәрен яңынан яҙып, мөхәррирләп, күҙен сығарып ултыра торғайны. Ағайҙы әҫәрҙәр яҙыу өсөн генә тотаһы булған. Сабир ағай Шәрипов... Күңелдә бер уңалмаҫ ҡайғы һымаҡ. Күпме һәләтһеҙҙең әҫәрҙәрен яңынан яҙып, лауреат итте.\nХәҙер уларҙың эшен Әхмәр Үтәбай менән Салауат Әбүзәр башҡара. Әгәр эш менән өйһәм, яҙырға ҡамасаулаһам, ғәфү итә күрегеҙ. Журналды ла сығарырға кәрәк.